title: Εκτελεστικός κανονισμός (ΕΕ) αριθ. 414/2014 της Επιτροπής, της 23ης Απριλίου 2014 , σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για νωπό και κατεψυγμένο χοίρειο κρέας καταγωγής Ουκρανίας

text:
               24.4.2014

               EL

               Επίσημη Εφημερίδα της Ευρωπαϊκής Ένωσης

               L 121/44

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 414/2014 ΤΗΣ ΕΠΙΤΡΟΠΉΣ
   της 23ης Απριλίου 2014
   σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για νωπό και κατεψυγμένο χοίρειο κρέας καταγωγής Ουκρανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχεία α), γ) και δ),
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου (2) προβλέπει προτιμησιακό καθεστώς για το 2014 όσον αφορά τους δασμούς εισαγωγής ορισμένων εμπορευμάτων καταγωγής Ουκρανίας. Σύμφωνα με το άρθρο 3 του εν λόγω κανονισμού, τα γεωργικά προϊόντα που απαριθμούνται στο παράρτημα III του ίδιου κανονισμού επιτρέπεται να εισάγονται στην Ένωση εντός των ορίων των δασμολογικών ποσοστώσεων που καθορίζονται στο εν λόγω παράρτημα. Η διαχείριση των ποσοστώσεων που αναφέρονται στο παράρτημα III του εν λόγω κανονισμού πρέπει να πραγματοποιείται από την Επιτροπή σύμφωνα με το άρθρο 184 παράγραφος 2 στοιχείο β) του κανονισμού (ΕΕ) αριθ. 1308/2013.

               (2)

               Ενώ η διαχείριση της εν λόγω ποσόστωσης θα πρέπει κανονικά να γίνεται με τη χρήση πιστοποιητικών εισαγωγής, είναι ωστόσο σκόπιμο να παραχωρηθούν δικαιώματα εισαγωγής, σε πρώτο στάδιο, και να εκδοθούν πιστοποιητικά εισαγωγής, σε δεύτερο, όπως προβλέπεται στο άρθρο 6 παράγραφος 3 του κανονισμού (ΕΚ) αριθ. 1301/2006 της Επιτροπής (3). Κατά τον τρόπο αυτό, οι εμπορευόμενοι που έχουν λάβει δικαιώματα εισαγωγής θα μπορούν να αποφασίσουν, κατά τη διάρκεια της περιόδου της ποσόστωσης, τη χρονική στιγμή κατά την οποία επιθυμούν να υποβάλουν αίτηση για πιστοποιητικά εισαγωγής, λαμβάνοντας υπόψη τις πραγματικές εμπορικές ροές τους.

               (3)

               Ο κανονισμός (ΕΚ) αριθ. 376/2008 της Επιτροπής (4) θα πρέπει να εφαρμόζεται στα πιστοποιητικά εισαγωγής που εκδίδονται σύμφωνα με τον παρόντα κανονισμό, πλην των περιπτώσεων που ενδείκνυται να προβλεφθούν παρεκκλίσεις.

               (4)

               Επιπλέον, οι διατάξεις του κανονισμού (ΕΚ) αριθ. 1301/2006, οι οποίες αφορούν τις αιτήσεις παραχώρησης δικαιωμάτων εισαγωγής, το καθεστώς των αιτούντων και την έκδοση των πιστοποιητικών εισαγωγής, θα πρέπει να εφαρμόζονται στα πιστοποιητικά εισαγωγής που εκδίδονται δυνάμει του παρόντος κανονισμού, με την επιφύλαξη επιπρόσθετων όρων που προβλέπονται στον παρόντα κανονισμό.

               (5)

               Για την ορθή διαχείριση των δασμολογικών ποσοστώσεων, θα πρέπει να συστήνεται εγγύηση ταυτόχρονα με την υποβολή αίτησης παραχώρησης δικαιωμάτων εισαγωγής και με την έκδοση πιστοποιητικών εισαγωγής.

               (6)

               Για να υποχρεωθούν οι εμπορευόμενοι να υποβάλλουν αιτήσεις χορήγησης πιστοποιητικών εισαγωγής για το σύνολο των παραχωρούμενων δικαιωμάτων εισαγωγής, θα πρέπει να προβλεφθεί ότι η εν λόγω υποχρέωση συνιστά πρωτογενή απαίτηση κατά την έννοια του εκτελεστικού κανονισμού (ΕΕ) αριθ. 282/2012 της Επιτροπής (5).

               (7)

               Επειδή οι ποσοστώσεις που αναφέρονται στο παράρτημα III του κανονισμού (ΕΕ) αριθ. 374/2014 είναι ανοικτές μόνο μέχρι τις 31 Οκτωβρίου 2014, ο παρών κανονισμός θα πρέπει να αρχίσει να ισχύει το συντομότερο δυνατόν.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Άνοιγμα και διαχείριση δασμολογικών ποσοστώσεων
   1.   Ο παρών κανονισμός αφορά το άνοιγμα και τη διαχείριση δασμολογικών ποσοστώσεων εισαγωγής για τα προϊόντα που αναφέρονται στο παράρτημα I.
   2.   Η ποσότητα των προϊόντων τα οποία υπάγονται στις ποσοστώσεις που αναφέρονται στην παράγραφο 1, ο εφαρμοστέος δασμός καθώς και οι αύξοντες αριθμοί καθορίζονται στο παράρτημα I.
   3.   Για τη διαχείριση των δασμολογικών ποσοστώσεων εισαγωγής που αναφέρονται στην παράγραφο 1 παραχωρούνται δικαιώματα εισαγωγής σε πρώτο στάδιο και εκδίδονται πιστοποιητικά εισαγωγής σε δεύτερο στάδιο.
   4.   Εφαρμόζονται οι κανονισμοί (ΕΚ) αριθ. 1301/2006 και (ΕΚ) αριθ. 376/2008, εκτός αν προβλέπεται άλλως στον παρόντα κανονισμό.
   Άρθρο 2
   Περίοδος δασμολογικής ποσόστωσης εισαγωγής
   Οι δασμολογικές ποσοστώσεις εισαγωγής που αναφέρονται στο άρθρο 1 παράγραφος 1 παραμένουν ανοικτές έως τις 31 Οκτωβρίου 2014.
   Άρθρο 3
   Αιτήσεις παραχώρησης δικαιωμάτων εισαγωγής
   1.   Οι αιτήσεις παραχώρησης δικαιωμάτων εισαγωγής υποβάλλονται το αργότερο στις 13.00, ώρα Βρυξελλών, τη 15η ημερολογιακή ημέρα από την ημερομηνία έναρξης ισχύος του παρόντος κανονισμού.
   2.   Ταυτόχρονα με την υποβολή αίτησης παραχώρησης δικαιωμάτων εισαγωγής συστήνεται εγγύηση ύψους 20 ευρώ ανά 100 χιλιόγραμμα.
   3.   Οι αιτούντες δικαιώματα εισαγωγής αποδεικνύουν ότι ποσότητα προϊόντων χοιρείου κρέατος των κωδικών ΣΟ 0203 έχει εισαχθεί από αυτούς ή εξ ονόματός τους δυνάμει των σχετικών τελωνειακών διατάξεων κατά τη δωδεκάμηνη περίοδο που προηγείται αμέσως της περιόδου της δασμολογικής ποσόστωσης εισαγωγής (στο εξής «ποσότητα αναφοράς»). Οι επιχειρήσεις που προκύπτουν από τη συγχώνευση επιχειρήσεων καθεμία από τις οποίες έχει πραγματοποιήσει εισαγωγές ποσοτήτων αναφοράς μπορούν να χρησιμοποιούν τις εν λόγω ποσότητες αναφοράς ως βάση για τις αιτήσεις τους.
   4.   Το σύνολο των ποσοτήτων που αφορούν οι αιτήσεις για δικαιώματα εισαγωγής που υποβάλλονται κατά την περίοδο δασμολογικής ποσόστωσης εισαγωγής δεν υπερβαίνει τις ποσότητες αναφοράς του αιτούντος. Οι αιτήσεις που δεν συμμορφώνονται με τον κανόνα αυτό απορρίπτονται από τις αρμόδιες αρχές.
   5.   Το αργότερο την 7η εργάσιμη ημέρα μετά το τέλος της περιόδου υποβολής των αιτήσεων που αναφέρεται στην παράγραφο 1, τα κράτη μέλη κοινοποιούν στην Επιτροπή τις συνολικές αιτούμενες ποσότητες σε χιλιόγραμμα βάρους προϊόντος και κατανεμημένες ανά αύξοντα αριθμό.
   6.   Τα δικαιώματα εισαγωγής χορηγούνται από την 7η έως τη 12η εργάσιμη ημέρα το αργότερο μετά το τέλος της περιόδου των κοινοποιήσεων που αναφέρεται στην παράγραφο 5.
   7.   Εάν η εφαρμογή του συντελεστή κατανομής που αναφέρεται στο άρθρο 7 παράγραφος 2 του κανονισμού (ΕΚ) αριθ. 1301/2006 έχει ως αποτέλεσμα τη χορήγηση λιγότερων δικαιωμάτων εισαγωγής από εκείνα για τα οποία υποβλήθηκαν αιτήσεις, η εγγύηση που έχει συσταθεί σύμφωνα με την παράγραφο 2 αποδεσμεύεται κατ' αναλογία χωρίς καθυστέρηση.
   8.   Τα δικαιώματα εισαγωγής ισχύουν από την ημέρα έκδοσής τους έως τις 31 Οκτωβρίου 2014. Τα δικαιώματα εισαγωγής δεν μεταβιβάζονται.
   Άρθρο 4
   Έκδοση των πιστοποιητικών εισαγωγής
   1.   Η θέση σε ελεύθερη κυκλοφορία των ποσοτήτων που χορηγήθηκαν στο πλαίσιο των δασμολογικών ποσοστώσεων εισαγωγής οι οποίες αναφέρονται στο άρθρο 1 παράγραφος 1 εξαρτάται από την προσκόμιση πιστοποιητικού εισαγωγής.
   2.   Οι αιτήσεις έκδοσης πιστοποιητικών εισαγωγής καλύπτουν τη συνολική ποσότητα των παραχωρηθέντων δικαιωμάτων εισαγωγής. Η υποχρέωση αυτή συνιστά πρωτογενή απαίτηση κατά την έννοια του άρθρου 19 παράγραφος 2 του κανονισμού (ΕΕ) αριθ. 282/2012.
   3.   Οι αιτήσεις έκδοσης πιστοποιητικών μπορούν να υποβληθούν αποκλειστικά στο κράτος μέλος στο οποίο ο αιτών έχει υποβάλει σχετική αίτηση και έχει αποκτήσει δικαιώματα εισαγωγής στο πλαίσιο των δασμολογικών ποσοστώσεων εισαγωγής του άρθρου 1 παράγραφος 1.
   4.   Ταυτόχρονα με την έκδοση πιστοποιητικού εισαγωγής συστήνεται εγγύηση ύψους 50 ευρώ ανά 100 χιλιόγραμμα από τον εμπορευόμενο. Κάθε έκδοση πιστοποιητικού εισαγωγής επιφέρει αντίστοιχη μείωση των αποκτηθέντων δικαιωμάτων εισαγωγής, η δε εγγύηση που έχει συσταθεί για τα δικαιώματα εισαγωγής αποδεσμεύεται κατ' αναλογία χωρίς καθυστέρηση.
   5.   Τα πιστοποιητικά εισαγωγής εκδίδονται κατόπιν αιτήσεως και στο όνομα του εμπορευομένου που απέκτησε τα δικαιώματα εισαγωγής.
   6.   Σε κάθε αίτηση για πιστοποιητικό αναφέρεται μόνον ένας αύξων αριθμός. Κάθε αίτηση μπορεί να αφορά περισσότερα του ενός προϊόντα υπαγόμενα σε διαφορετικούς κωδικούς ΣΟ. Στην περίπτωση αυτή, στις θέσεις 16 και 15 των αιτήσεων για πιστοποιητικά και των πιστοποιητικών αντιστοίχως αναγράφονται όλοι οι κωδικοί ΣΟ και η οικεία περιγραφή.
   7.   Στις αιτήσεις πιστοποιητικών εισαγωγής και στα πιστοποιητικά αναφέρονται:

               α)

               στη θέση 8, το όνομα «Ουκρανία» ως χώρα καταγωγής και σημειώνεται με σταυρό η ένδειξη «ναι»·

               β)

               στη θέση 20, μία από τις ενδείξεις που παρατίθενται στο παράρτημα II.

         8.   Κάθε πιστοποιητικό αναφέρει την ποσότητα ανά κωδικό ΣΟ.
   9.   Σύμφωνα με το άρθρο 22 παράγραφος 2 του κανονισμού (ΕΚ) αριθ. 376/2008, τα πιστοποιητικά εισαγωγής ισχύουν επί 30 ημέρες από την πραγματική ημερομηνία έκδοσής τους. Η ισχύς των πιστοποιητικών εισαγωγής, ωστόσο, λήγει το αργότερο στις 31 Οκτωβρίου 2014.
   Άρθρο 5
   Κοινοποιήσεις προς την Επιτροπή
   1.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006, τα κράτη μέλη κοινοποιούν στην Επιτροπή:

               α)

               το αργότερο στις 14 Νοεμβρίου 2014, τις ποσότητες προϊόντων, συμπεριλαμβανομένων των κοινοποιήσεων με περιεχόμενο «ουδέν», για τις οποίες εκδόθηκαν πιστοποιητικά εισαγωγής κατά την περίοδο της ποσόστωσης·

               β)

               το αργότερο στις 28 Φεβρουαρίου 2015, τις ποσότητες προϊόντων, συμπεριλαμβανομένων των κοινοποιήσεων με περιεχόμενο «ουδέν», οι οποίες καλύπτονται από πιστοποιητικά εισαγωγής που δεν χρησιμοποιήθηκαν ή χρησιμοποιήθηκαν εν μέρει και αντιστοιχούν στη διαφορά μεταξύ των ποσοτήτων που καταγράφηκαν στην πίσω σελίδα των πιστοποιητικών εισαγωγής και των ποσοτήτων για τις οποίες εκδόθηκαν τα πιστοποιητικά.

         2.   Το αργότερο στις 28 Φεβρουαρίου 2015, τα κράτη μέλη κοινοποιούν στην Επιτροπή τις ποσότητες προϊόντων οι οποίες πράγματι τέθηκαν σε ελεύθερη κυκλοφορία κατά τη διάρκεια της περιόδου της δασμολογικής ποσόστωσης εισαγωγής που προβλέπεται στον παρόντα κανονισμό.
   3.   Στην περίπτωση των κοινοποιήσεων που αναφέρονται στις παραγράφους 1 και 2, οι ποσότητες εκφράζονται σε χιλιόγραμμα βάρους προϊόντος και κατανέμονται ανά αύξοντα αριθμό.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Απριλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 347 της 20.12.2013, σ. 671.

      (2)  Κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη μείωση ή την κατάργηση των τελωνειακών δασμών που επιβάλλονται στα εμπορεύματα καταγωγής Ουκρανίας (ΕΕ L 118 της 22.4.2014, σ. 1).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      (4)  Κανονισμός (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (ΕΕ L 114 της 26.4.2008, σ. 3).

      (5)  Εκτελεστικός κανονισμός (ΕΕ) αριθ. 282/2012 της Επιτροπής, της 28ης Μαρτίου 2012, για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα (ΕΕ L 92 της 30.3.2012, σ. 4).

      ΠΑΡΑΡΤΗΜΑ I
      Κατά παρέκκλιση των κανόνων ερμηνείας της συνδυασμένης ονοματολογίας, το κείμενο της περιγραφής των προϊόντων θεωρείται ότι έχει ενδεικτική μόνον αξία, δεδομένου ότι, στο πλαίσιο του παρόντος παραρτήματος, η εφαρμογή του προτιμησιακού καθεστώτος καθορίζεται από το πεδίο εφαρμογής των κωδικών ΣΟ.

                  Αύξων αριθμός

                  Κωδικοί ΣΟ

                  Περιγραφή εμπορευμάτων

                  Ποσότητα σε τόνους (καθαρού βάρους)

                  Εφαρμοστέος δασμός
                  (EUR/τόνο)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Κρέατα χοιροειδών κατοικιδίων, νωπά, διατηρημένα με απλή ψύξη ή κατεψυγμένα

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Κρέατα χοιροειδών κατοικιδίων, νωπά, διατηρημένα με απλή ψύξη ή κατεψυγμένα, εκτός από χοιρομέρια (ζαμπόν), θωρακο-οσφυϊκή χώρα και τεμάχια χωρίς κόκαλα

                  20 000

                  0

      ΠΑΡΑΡΤΗΜΑ II

         Ενδείξεις στις οποίες αναφέρεται το άρθρο 4 παράγραφος 7 στοιχείο β)

                  —

                  Στη βουλγαρική γλώσσα: Регламент за изпълнение (ЕC) № 414/2014

                  —

                  Στην ισπανική γλώσσα: Reglamento de Ejecución (UE) no 414/2014

                  —

                  Στην τσεχική γλώσσα: Prováděcí nařízení (EU) č. 414/2014

                  —

                  Στη δανική γλώσσα: Gennemførelsesforordning (EU) nr. 414/2014

                  —

                  Στη γερμανική γλώσσα: Durchführungsverordnung (EU) Nr. 414/2014

                  —

                  Στην εσθονική γλώσσα: Rakendusmäärus (EL) nr 414/2014

                  —

                  Στην ελληνική γλώσσα: Εκτελεστικός κανονισμός (ΕΕ) αριθ. 414/2014

                  —

                  Στην αγγλική γλώσσα: Implementing Regulation (EU) No 414/2014

                  —

                  Στη γαλλική γλώσσα: Règlement d'exécution (UE) no 414/2014

                  —

                  Στην κροατική γλώσσα: Provedbena uredba (EU) br. 414/2014

                  —

                  Στην ιταλική γλώσσα: Regolamento di esecuzione (UE) n. 414/2014

                  —

                  Στη λετονική γλώσσα: Īstenošanas regula (ES) Nr. 414/2014

                  —

                  Στη λιθουανική γλώσσα: Įgyvendinimo reglamentas (ES) Nr. 414/2014

                  —

                  Στην ουγγρική γλώσσα: 414/2014/EU végrehajtási rendelet

                  —

                  Στη μαλτέζικη γλώσσα: Regolament ta' Implimentazzjoni (UE) Nru 414/2014

                  —

                  Στην ολλανδική γλώσσα: Uitvoeringsverordening (EU) nr. 414/2014

                  —

                  Στην πολωνική γλώσσα: Rozporządzenie wykonawcze (UE) nr 414/2014

                  —

                  Στην πορτογαλική γλώσσα: Regulamento de Execução (UE) n.o 414/2014

                  —

                  Στη ρουμανική γλώσσα: Regulamentul de punere în aplicare (UE) nr. 414/2014

                  —

                  Στη σλοβακική γλώσσα: Vykonávacie nariadenie (EÚ) č. 414/2014

                  —

                  Στη σλοβενική γλώσσα: Izvedbena uredba (EU) št. 414/2014

                  —

                  Στη φινλανδική γλώσσα: Täytäntöönpanoasetus (EU) N:o 414/2014

                  —

                  Στη σουηδική γλώσσα: Genomförandeförordning (EU) nr 414/2014


title: Εκτελεστικός κανονισμός (ΕΕ) αριθ. 1163/2013 της Επιτροπής, της 7ης Νοεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Mohant (ΠΟΠ)]

text:
               19.11.2013

               EL

               Επίσημη Εφημερίδα της Ευρωπαϊκής Ένωσης

               L 309/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1163/2013 ΤΗΣ ΕΠΙΤΡΟΠΉΣ
   της 7ης Νοεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Mohant (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Σλοβενία για την καταχώριση της ονομασίας «Mohant», δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 160 της 6.6.2013, σ. 7.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα Ι της Συνθήκης:

         Κλάση 1.3.   Τυριά

      ΣΛΟΒΕΝΙΑ
      Mohant (ΠΟΠ)


title: Εκτελεστικός κανονισμός (ΕΕ) αριθ. 227/2014 της Επιτροπής, της 7ης Μαρτίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Hořické trubičky (ΠΓΕ)]

text:
               11.3.2014

               EL

               Επίσημη Εφημερίδα της Ευρωπαϊκής Ένωσης

               L 70/14

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 227/2014 ΤΗΣ ΕΠΙΤΡΟΠΉΣ

   της 7ης Μαρτίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Hořické trubičky (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΚ) αριθ. 1151/2012, η Επιτροπή εξέτασε την αίτηση της Τσεχικής Δημοκρατίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Hořické trubičky», η οποία καταχωρίσθηκε δυνάμει του κανονισμού (ΕΚ) αριθ. 989/2007 της Επιτροπής (2), όπως τροποποιήθηκε με τον κανονισμό (ΕΚ) αριθ. 192/2008 (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2014.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 219 της 24.8.2007, σ. 7

      (3)  ΕΕ L 57 της 1.3.2008, σ. 11.

      (4)  ΕΕ C 296 της 12.10.2013, σ. 11.

      ΠΑΡΑΡΤΗΜΑ
      Γεωργικά προϊόντα και τρόφιμα που περιλαμβάνονται στο παράρτημα Ι, σημείο Ι του κανονισμού (ΕΕ) αριθ. 1151/2012:

         Κλάση 2.4.   Προϊόντα αρτοποιίας, ζαχαροπλαστικής, ζαχαρώδη παρασκευάσματα, προϊόντα μπισκοτοποιίας

      ΤΣΕΧΙΚΗ ΔΗΜΟΚΡΑΤΙΑ
      Hořické trubičky (ΠΓΕ)


title: Εκτελεστικός κανονισμός (ΕΕ) αριθ. 13/2013 της Επιτροπής, της 11ης Ιανουαρίου 2013 , σχετικά με την τροποποίηση του εκτελεστικού κανονισμού (ΕΕ) αριθ. 394/2012 για τον καθορισμό του ποσοτικού ορίου όσον αφορά τις εξαγωγές ζάχαρης εκτός ποσόστωσης έως το τέλος της περιόδου εμπορίας 2012/2013 και την κατάργηση του εκτελεστικού κανονισμού (ΕΕ) αριθ. 931/2012

text:
               12.1.2013

               EL

               Επίσημη Εφημερίδα της Ευρωπαϊκής Ένωσης

               L 8/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 13/2013 ΤΗΣ ΕΠΙΤΡΟΠΉΣ
   της 11ης Ιανουαρίου 2013
   σχετικά με την τροποποίηση του εκτελεστικού κανονισμού (ΕΕ) αριθ. 394/2012 για τον καθορισμό του ποσοτικού ορίου όσον αφορά τις εξαγωγές ζάχαρης εκτός ποσόστωσης έως το τέλος της περιόδου εμπορίας 2012/2013 και την κατάργηση του εκτελεστικού κανονισμού (ΕΕ) αριθ. 931/2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 61 πρώτο εδάφιο στοιχείο δ), σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 7ε, σε συνδυασμό με το άρθρο 9 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007, η ζάχαρη και η ισογλυκόζη που παράγονται κατά τη διάρκεια συγκεκριμένης περιόδου εμπορίας καθ’ υπέρβαση της ποσόστωσης που αναφέρεται στο άρθρο 56 του εν λόγω κανονισμού επιτρέπεται να εξάγονται μόνο εφόσον τηρείται το εκάστοτε καθοριζόμενο ποσοτικό όριο.

               (2)

               Οι λεπτομερείς κανόνες εφαρμογής για τις εξαγωγές εκτός ποσόστωσης, ιδίως όσον αφορά την έκδοση των πιστοποιητικών εξαγωγής, καθορίζονται στον κανονισμό (ΕΚ) αριθ. 951/2006.

               (3)

               Για την περίοδο εμπορίας 2012/2013 είχε αρχικά εκτιμηθεί ότι ο καθορισμός του ποσοτικού ορίου για την εξαγωγή ζάχαρης εκτός ποσόστωσης σε 650 000 ισοδύναμους τόνους λευκής ζάχαρης θα αντιστοιχούσε στη ζήτηση της αγοράς. Το εν λόγω όριο επιβλήθηκε με τον εκτελεστικό κανονισμό (ΕΕ) αριθ. 394/2012 της Επιτροπής (3). Ωστόσο, σύμφωνα με τις πλέον πρόσφατες εκτιμήσεις, η παραγωγή ζάχαρης εκτός ποσόστωσης αναμένεται να φθάσει το σημαντικό επίπεδο των 5 300 000 τόνων. Κατά συνέπεια επιβάλλεται να εξασφαλισθούν πρόσθετες εμπορικοί διέξοδοι για τη ζάχαρη εκτός ποσόστωσης.

               (4)

               Λαμβάνοντας υπόψη ότι το ανώτατο όριο του ΠΟΕ για τις εξαγωγές κατά την περίοδο εμπορίας 2012/2013 δεν έχει εξαντληθεί πλήρως, κρίνεται σκόπιμο να αυξηθεί το ποσοτικό όριο για τις εξαγωγές ζάχαρης εκτός ποσόστωσης κατά 700 000 τόνους, ώστε να εξασφαλισθούν στους παραγωγούς ζάχαρης της ΕΕ συμπληρωματικές επιχειρηματικές ευκαιρίες. Για να καταστεί δυνατή η αξιοποίηση, εκ μέρους των ενωσιακών παραγωγών ζάχαρης εκτός ποσόστωσης, των προσφερόμενων εμπορικών ευκαιριών στις εξαγωγικές αγορές τους, είναι σκόπιμο να διατεθούν οι αυξημένες ποσότητες από τις 14 Ιανουαρίου 2013.

               (5)

               Συνεπώς, ο εκτελεστικός κανονισμός (ΕΕ) αριθ. 394/2012 επιβάλλεται να τροποποιηθεί δεόντως.

               (6)

               Για να παρασχεθεί η δυνατότητα κατάθεσης αιτήσεων για πιστοποιητικά εξαγωγής ζάχαρης εκτός ποσόστωσης, θα πρέπει να καταργηθεί η αναστολή της υποβολής των αιτήσεων που προβλέπεται στο άρθρο 1 παράγραφος 3 του εκτελεστικού κανονισμού της Επιτροπής (ΕΕ) αριθ. 931/2012, της 10ης Οκτωβρίου 2012, σχετικά με τον καθορισμό ποσοστού αποδοχής για την έκδοση πιστοποιητικών εξαγωγής, την απόρριψη των αιτήσεων πιστοποιητικών εξαγωγής και την αναστολή της υποβολής των αιτήσεων πιστοποιητικών εξαγωγής για τη ζάχαρη εκτός ποσόστωσης (4). Ο εκτελεστικός κανονισμός (ΕΕ) αριθ. 931/2012 είναι σκόπιμο να καταργηθεί, δεδομένου ότι έχει πλέον καταστεί άνευ αντικειμένου.

               (7)

               Τα μέτρα που προβλέπονται στον παρόντα κανονισμό συνάδουν με τη γνώμη της επιτροπής διαχείρισης της Κοινής Οργάνωσης των Γεωργικών Αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 1 παράγραφος 1 του εκτελεστικού κανονισμού (ΕΚ) αριθ. 394/2012 αντικαθίσταται από το ακόλουθο κείμενο:

      «1.   Για την περίοδο εμπορίας 2012/2013, το ποσοτικό όριο που αναφέρεται στο άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007 ορίζεται σε 1 350 000 τόνους για εξαγωγή χωρίς επιστροφή, λευκής ζάχαρης εκτός ποσόστωσης του κωδικού ΣΟ 1701 99».

   Άρθρο 2
   Καταργείται ο εκτελεστικός κανονισμός (ΕΕ) αριθ. 931/2012.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 14 Ιανουαρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Ιανουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 123 της 9.5.2012, σ. 30.

      (4)  ΕΕ L 277 της 11.10.2012, σ. 7.


title: Εκτελεστικός κανονισμός (ΕΕ) 2015/2062 της Επιτροπής, της 17ης Νοεμβρίου 2015, για την τροποποίηση του κανονισμού (ΕΕ) αριθ. 37/2010 όσον αφορά την ουσία «sisapronil» (Κείμενο που παρουσιάζει ενδιαφέρον για τον ΕΟΧ)

text:
               18.11.2015

               EL

               Επίσημη Εφημερίδα της Ευρωπαϊκής Ένωσης

               L 301/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2062 ΤΗΣ ΕΠΙΤΡΟΠΉΣ
   της 17ης Νοεμβρίου 2015
   για την τροποποίηση του κανονισμού (ΕΕ) αριθ. 37/2010 όσον αφορά την ουσία «sisapronil»
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17,
   Έχοντας υπόψη τη γνώμη του Ευρωπαϊκού Οργανισμού Φαρμάκων, που διατυπώθηκε από τη μόνιμη επιτροπή κτηνιατρικών φαρμάκων,
   Εκτιμώντας τα ακόλουθα:

               (1)

               Το άρθρο 17 του κανονισμού (ΕΚ) αριθ. 470/2009 ορίζει ότι πρέπει να θεσπίζεται με κανονισμό το ανώτατο όριο καταλοίπων (στο εξής «ΑΟΚ») για τις φαρμακολογικά δραστικές ουσίες οι οποίες προορίζονται να χρησιμοποιηθούν στην Ευρωπαϊκή Ένωση σε κτηνιατρικά φάρμακα για ζώα παραγωγής τροφίμων ή σε βιοκτόνα προϊόντα που χρησιμοποιούνται στη ζωοτεχνία.

               (2)

               Ο πίνακας 1 του παραρτήματος του κανονισμού (ΕΕ) αριθ. 37/2010 της Επιτροπής (2) περιλαμβάνει τις φαρμακολογικά δραστικές ουσίες και την ταξινόμησή τους όσον αφορά τα ΑΟΚ στα τρόφιμα ζωικής προέλευσης.

               (3)

               Η ουσία sisapronil δεν περιλαμβάνεται ακόμη στον εν λόγω πίνακα.

               (4)

               Στον Ευρωπαϊκό Οργανισμό Φαρμάκων (στο εξής «EMA») υποβλήθηκε αίτηση για τον καθορισμό ΑΟΚ για την ουσία sisapronil στα βοοειδή.

               (5)

               Ο EMA, με βάση τη γνώμη της επιτροπής κτηνιατρικών φαρμάκων, συνέστησε τον καθορισμό ΑΟΚ για την ουσία sisapronil στα βοοειδή, όσον αφορά τους μυς, τον λιπώδη ιστό, το ήπαρ και τους νεφρούς, υπό την προϋπόθεση ότι η ουσία δεν χρησιμοποιείται σε ζώα από τα οποία παράγεται γάλα για κατανάλωση από τον άνθρωπο.

               (6)

               Σύμφωνα με το άρθρο 5 του κανονισμού (ΕΚ) αριθ. 470/2009, ο ΕΜA οφείλει να μελετά τη δυνατότητα χρήσης των ΑΟΚ που έχουν καθοριστεί για μια φαρμακολογικά δραστική ουσία σε ένα συγκεκριμένο τρόφιμο, για άλλο τρόφιμο που παράγεται από το ίδιο είδος ή των ΑΟΚ που έχουν καθοριστεί για μια φαρμακολογικά δραστική ουσία σε ένα ή περισσότερα είδη για άλλα είδη.

               (7)

               Ο EMA έκρινε ότι η παρέκταση του ΑΟΚ για την ουσία sisapronil από τα βοοειδή στα αιγοπρόβατα είναι κατάλληλη.

               (8)

               Επομένως o κανονισμός (ΕΕ) αριθ. 37/2010 θα πρέπει να τροποποιηθεί αναλόγως.

               (9)

               Είναι σκόπιμο να παραχωρηθεί στα ενδιαφερόμενα μέρη εύλογο χρονικό διάστημα για να λάβουν τα μέτρα που ενδεχομένως απαιτούνται για να συμμορφωθούν με το νέο ΑΟΚ.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 17 Ιανουαρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 152 της 16.6.2009, σ. 11.

      (2)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).

      ΠΑΡΑΡΤΗΜΑ
      Στον πίνακα 1 του παραρτήματος του κανονισμού (ΕΕ) αριθ. 37/2010 εισάγεται κατ' αλφαβητική σειρά η καταχώριση της ακόλουθης ουσίας:

                     Φαρμακολογικώς δραστική ουσία

                     Κατάλοιπο-δείκτης

                     Ζωικά είδη

                     ΑΟΚ

                     Ιστοί-στόχοι

                     Άλλες διατάξεις [σύμφωνα με το άρθρο 14 παράγραφος 7 του κανονισμού (ΕΚ) αριθ. 470/2009]

                     Θεραπευτική ταξινόμηση

                     «Sisapronil

                     Sisapronil

                     Βοοειδή, αιγοπρόβατα

                     100 μg/kg
                     2 000 μg/kg
                     200 μg/kg
                     100 μg/kg

                     Μύες
                     Λιπώδης ιστός
                     Ήπαρ
                     Νεφροί

                     Να μη χρησιμοποιείται σε ζώα που παράγουν γάλα για κατανάλωση από τον άνθρωπο

                     Αντιπαρασιτικά/ουσίες κατά των εξωπαρασίτων»


title: Εκτελεστικός κανονισμός (ΕΕ) αριθ. 456/2013 της Επιτροπής, της 16ης Μαΐου 2013 , για τον καθορισμό μεταβατικών μέτρων όσον αφορά τις ποσοστώσεις εισαγωγής γάλακτος δυνάμει του κανονισμού (ΕΚ) αριθ. 2535/2001 και τις ποσοστώσεις εισαγωγής βοείου κρέατος δυνάμει των κανονισμών (ΕΚ) αριθ. 412/2008 και (ΕΚ) αριθ. 431/2008 λόγω της προσχώρησης της Κροατίας στην Ευρωπαϊκή Ένωση

text:
               17.5.2013

               EL

               Επίσημη Εφημερίδα της Ευρωπαϊκής Ένωσης

               L 133/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 456/2013 ΤΗΣ ΕΠΙΤΡΟΠΉΣ
   της 16ης Μαΐου 2013
   για τον καθορισμό μεταβατικών μέτρων όσον αφορά τις ποσοστώσεις εισαγωγής γάλακτος δυνάμει του κανονισμού (ΕΚ) αριθ. 2535/2001 και τις ποσοστώσεις εισαγωγής βοείου κρέατος δυνάμει των κανονισμών (ΕΚ) αριθ. 412/2008 και (ΕΚ) αριθ. 431/2008 λόγω της προσχώρησης της Κροατίας στην Ευρωπαϊκή Ένωση
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη προσχώρησης της Κροατίας, και ιδίως το άρθρο 3 παράγραφος 4,
   Έχοντας υπόψη την πράξη προσχώρησης της Κροατίας, και ιδίως το άρθρο 41,
   Εκτιμώντας τα ακόλουθα:

               (1)

               Ενόψει της προσχώρησης της Κροατίας στην Ευρωπαϊκή Ένωση από την 1η Ιουλίου 2013, είναι αναγκαίο να προβλεφθούν μεταβατικά μέτρα για ορισμένες ποσοστώσεις εισαγωγής στους τομείς του γάλακτος και του βοείου κρέατος, προκειμένου να επιτραπεί στους εισαγωγείς της Κροατίας να συμμετάσχουν στις ποσοστώσεις αυτές.

               (2)

               Σύμφωνα με τον τίτλο 2 κεφάλαιο I τμήμα 2 του κανονισμού (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (1), οι υποβάλλοντες αίτηση για την έκδοση πιστοποιητικού εισαγωγής πρέπει να έχουν προηγουμένως εγκριθεί από την αρμόδια αρχή του κράτους μέλους στο οποίο είναι εγκατεστημένοι. Προκειμένου να εξασφαλιστεί, από την 1η Ιανουαρίου 2014, η πρόσβαση των επιχειρηματιών της Κροατίας στις ποσοστώσεις εισαγωγής σύμφωνα με τον τίτλο 2 κεφάλαιο I και τον τίτλο 2 κεφάλαιο III τμήμα 2 του κανονισμού (ΕΚ) αριθ. 2535/2001, θα πρέπει να επιτραπεί στους εν λόγω επιχειρηματίες να υποβάλουν την αίτηση και την αναγκαία απόδειξη για την έγκριση έως την 1η Οκτωβρίου 2013 αντί της 1ης Απριλίου 2013. Οι αρχές της Κροατίας θα πρέπει να ενημερώσουν τους αιτούντες σχετικά με το αποτέλεσμα της διαδικασίας έγκρισης πριν από την 1η Νοεμβρίου 2013 αντί της 1ης Μαΐου 2013 και να διαβιβάσουν τους σχετικούς καταλόγους των εγκεκριμένων εισαγωγέων στην Επιτροπή πριν από τις 15 Νοεμβρίου 2013 αντί της 20ής Μαΐου 2013.

               (3)

               Με τον κανονισμό (ΕΚ) αριθ. 412/2008 της Επιτροπής, της 8ης Μαΐου 2008, σχετικά με το άνοιγμα και τη διαχείριση εισαγωγικής δασμολογικής ποσόστωσης για κατεψυγμένο βόειο κρέας που προορίζεται για μεταποίηση (2) ανοίγεται ετήσια εισαγωγική δασμολογική ποσόστωση 63 703 τόνων κρέατος ισοδυνάμου με κατεψυγμένο βόειο κρέας με κόκαλα που προορίζεται για μεταποίηση στην Ένωση κάθε έτος για την περίοδο από 1ης Ιουλίου έως 30 Ιουνίου του επόμενου έτους. Σύμφωνα με το άρθρο 5 παράγραφος 1 του κανονισμού (ΕΚ) αριθ. 412/2008, οι αιτούντες δικαιώματα εισαγωγής πρέπει να αποδείξουν ότι έχουν εγκριθεί ως μεταποιητικές εγκαταστάσεις βάσει του άρθρου 4 του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3) και να αποδείξουν επίσης ότι άσκησαν δραστηριότητα στον τομέα της παραγωγής μεταποιημένων προϊόντων που περιέχουν βόειο κρέας κατά τις δύο περιόδους αναφοράς που προβλέπονται στο άρθρο 5 του κανονισμού (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (4). Όσον αφορά τον πρώτο όρο, οι αιτούντες δικαιώματα εισαγωγής της Κροατίας, προκειμένου να είναι σε θέση να εισάγουν την περίοδο από την 1η Ιουλίου 2013 έως τις 30 Ιουνίου 2014, θα πρέπει να αποδείξουν ότι έχουν εγκριθεί ως μεταποιητικές εγκαταστάσεις για εξαγωγή στην Ένωση σύμφωνα με το άρθρο 12 του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (5). Όσον αφορά την απαίτηση απόδειξης άσκησης προηγούμενης δραστηριότητας για την υποβολή αίτησης δικαιωμάτων εισαγωγής δυνάμει του κανονισμού (ΕΚ) αριθ. 412/2008, η παραγωγή μεταποιημένων προϊόντων που περιέχουν βόειο κρέας στην Κροατία το 2011 και το 2012, σύμφωνα με την κροατική νομοθεσία, θα πρέπει να καλύπτει την απαίτηση αυτή.

               (4)

               Με τον κανονισμό (ΕΚ) αριθ. 431/2008 της Επιτροπής, της 19ης Μαΐου 2008, σχετικά με το άνοιγμα και τον τρόπο διαχείρισης δασμολογικής ποσόστωσης εισαγωγής για κατεψυγμένο βόειο κρέας του κωδικού ΣΟ 0202 και προϊόντα του κωδικού ΣΟ 0206 29 91 (6) ανοίγεται ετήσια δασμολογική ποσόστωση εισαγωγής 53 000 τόνων κατεψυγμένου βοείου κρέατος για την περίοδο από 1ης Ιουλίου έως 30 Ιουνίου του επόμενου έτους. Όσον αφορά την περίοδο ποσόστωσης από 1ης Ιουλίου 2013 έως 30 Ιουνίου 2014, θα πρέπει να διευκρινιστεί ότι η απόδειξη που πρέπει να υποβληθεί από τους επιχειρηματίες της Κροατίας για την αίτηση δικαιωμάτων εισαγωγής δεν θα πρέπει να αφορά εισαγωγές που πραγματοποιούνται από τα κράτη μέλη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μεταβατικά μέτρα που αφορούν τον κανονισμό (ΕΚ) αριθ. 2535/2001
   1.   Κατά παρέκκλιση του άρθρου 8 του κανονισμού (ΕΚ) αριθ. 2535/2001, για τις εισαγωγές της περιόδου μεταξύ 1ης Ιανουαρίου και 30ής Ιουνίου 2014 στο πλαίσιο των ποσοστώσεων που αναφέρονται στον τίτλο 2 κεφάλαιο I και στον τίτλο 2 κεφάλαιο III τμήμα 2 του εν λόγω κανονισμού, η έγκριση χορηγείται στους αιτούντες οι οποίοι, πριν την 1η Οκτωβρίου 2013, υπέβαλαν αίτηση στις αρμόδιες αρχές της Κροατίας όπου είναι εγκατεστημένοι και εγγεγραμμένοι στα μητρώα ΦΠΑ, συνοδευόμενη από την απόδειξη ότι κατά τη διάρκεια του 2011 και του 2012 εισήγαγαν ή εξήγαγαν από την Κροατία τουλάχιστον 25 τόνους γαλακτοκομικών προϊόντων που υπάγονται στο κεφάλαιο 0 4 της συνδυασμένης ονοματολογίας.
   2.   Για τους σκοπούς της εφαρμογής της παραγράφου 1, οι συναλλαγές στο πλαίσιο του καθεστώτος τελειοποίησης προς επανεξαγωγή ή προς επανεισαγωγή δεν θεωρούνται εισαγωγές ή εξαγωγές.
   3.   Κατά παρέκκλιση του άρθρου 9 του κανονισμού (ΕΚ) αριθ. 2535/2001, πριν από την 1η Νοεμβρίου 2013, η αρμόδια αρχή της Κροατίας ενημερώνει τους αιτούντες για το αποτέλεσμα της διαδικασίας έγκρισης και, κατά περίπτωση, τους γνωστοποιεί τον αριθμό της έγκρισής τους· Η έγκριση ισχύει έως τις 30 Ιουνίου 2014.
   4.   Κατά παρέκκλιση του άρθρου 10 παράγραφος 1 του κανονισμού (ΕΚ) αριθ. 2535/2001, η αρμόδια αρχή της Κροατίας, πριν από τις 15 Νοεμβρίου 2013, διαβιβάζει τους καταλόγους της των εγκεκριμένων εισαγωγέων, σύμφωνα με την παράγραφο 3 του εν λόγω άρθρου, στην Επιτροπή, τους οποίους η Επιτροπή διαβιβάζει στις αρμόδιες αρχές των λοιπών κρατών μελών.
   Μόνο οι εισαγωγείς που περιλαμβάνονται σε κατάλογο έχουν δικαίωμα υποβολής αιτήσεων από τις 20 έως τις 30 Νοεμβρίου 2013, για τις εισαγωγές κατά τη διάρκεια της περιόδου από την 1η Ιανουαρίου έως τις 30 Ιουνίου 2014, σύμφωνα με τα άρθρα 11 έως 14 του κανονισμού (ΕΚ) αριθ. 2535/2001.
   Άρθρο 2
   Μεταβατικά μέτρα που αφορούν τον κανονισμό (ΕΚ) αριθ. 412/2008
   Κατά παρέκκλιση του άρθρου 5 του κανονισμού (ΕΚ) αριθ. 412/2008, όσον αφορά την περίοδο δασμολογικής ποσόστωσης εισαγωγής από την 1η Ιουλίου 2013 έως τις 30 Ιουνίου 2014, οι αιτούντες δικαιώματα εισαγωγής της Κροατίας αποδεικνύουν ότι έχουν εγκριθεί ως μεταποιητικές εγκαταστάσεις για εξαγωγή στην Ένωση σύμφωνα με το άρθρο 12 του κανονισμού (ΕΚ) αριθ. 854/2004 και αποδεικνύουν επίσης στις αρμόδιες αρχές της Κροατίας ότι άσκησαν δραστηριότητα στον τομέα της παραγωγής μεταποιημένων προϊόντων που περιέχουν βόειο κρέας, σύμφωνα με την κροατική νομοθεσία, κατά τη διάρκεια καθεμίας από τις δύο περιόδους αναφοράς που προβλέπονται στο άρθρο 5 του κανονισμού (ΕΚ) αριθ. 1301/2006.
   Άρθρο 3
   Μεταβατικά μέτρα που αφορούν τον κανονισμό (ΕΚ) αριθ. 431/2008
   Κατά παρέκκλιση του άρθρου 4 παράγραφος 1 του κανονισμού (ΕΚ) αριθ. 431/2008, για την περίοδο ποσόστωσης από την 1η Ιουλίου 2013, οι αιτούντες δικαιώματα εισαγωγής της Κροατίας αποδεικνύουν στις αρμόδιες αρχές της Κροατίας ότι ποσότητα βοείου κρέατος των κωδικών ΣΟ 0201, 0202, 0206 10 95 ή 0206 29 91 έχει εισαχθεί από αυτούς ή εξ ονόματός τους δυνάμει των σχετικών κροατικών τελωνειακών διατάξεων κατά την περίοδο μεταξύ 1ης Μαΐου 2012 έως 30 Απριλίου 2013, αποκλείοντας, ωστόσο, τις εισαγωγές από τα κράτη μέλη. Η ποσότητα αυτή αποτελεί την ποσότητα αναφοράς.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 341 της 22.12.2001, σ. 29.

      (2)  ΕΕ L 125 της 9.5.2008, σ. 7.

      (3)  ΕΕ L 139 της 30.4.2004, σ. 55.

      (4)  ΕΕ L 238 της 1.9.2006, σ. 13.

      (5)  ΕΕ L 139 της 30.4.2004, σ. 206.

      (6)  ΕΕ L 130 της 20.5.2008, σ. 3.


title: Εκτελεστικός κανονισμός (ΕΕ) αριθ. 1252/2009 του Συμβουλίου, της 18ης Δεκεμβρίου 2009 , για το κλείσιμο της διαδικασίας επανεξέτασης ως προς νέο εξαγωγέα του κανονισμού (ΕΚ) αριθ. 1338/2006 για την επιβολή οριστικού δασμού αντιντάμπινγκ στις εισαγωγές δερμάτων κατεργασμένων με λάδι σαμουά, καταγωγής Λαϊκής Δημοκρατίας της Κίνας, για την αναδρομική είσπραξη και την επιβολή δασμού αντιντάμπινγκ όσον αφορά τις εισαγωγές από έναν εξαγωγέα αυτής της χώρας και για τον τερματισμό της καταγραφής των εν λόγω εισαγωγών

text:
               19.12.2009

               EL

               Επίσημη Εφημερίδα της Ευρωπαϊκής Ένωσης

               L 338/12

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1252/2009 ΤΟΥ ΣΥΜΒΟΥΛΊΟΥ

   της 18ης Δεκεμβρίου 2009
   για το κλείσιμο της διαδικασίας επανεξέτασης ως προς «νέο εξαγωγέα» του κανονισμού (ΕΚ) αριθ. 1338/2006 για την επιβολή οριστικού δασμού αντιντάμπινγκ στις εισαγωγές δερμάτων κατεργασμένων με λάδι σαμουά, καταγωγής Λαϊκής Δημοκρατίας της Κίνας, για την αναδρομική είσπραξη και την επιβολή δασμού αντιντάμπινγκ όσον αφορά τις εισαγωγές από έναν εξαγωγέα αυτής της χώρας και για τον τερματισμό της καταγραφής των εν λόγω εισαγωγών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
   Έχοντας υπόψη:
   τη Συνθήκη για τη λειτουργία της ΕυρωπαϊκήςΕνωσης,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»), και ιδίως το άρθρο 11 παράγραφος 4,
   την πρόταση που υπέβαλε η Ευρωπαική Επιτροπή κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   1.   ΙΣΧΥΟΝΤΑ ΜΕΤΡΑ

               (1)

               Με τον κανονισμό (ΕΚ) αριθ. 1338/2006 (2), το Συμβούλιο επέβαλε, ύστερα από έρευνα (η «αρχική έρευνα»), οριστικό δασμό αντιντάμπινγκ στις εισαγωγές δερμάτων κατεργασμένων με λάδι σαμουά, καταγωγής Λαϊκής Δημοκρατίας της Κίνας («ΛΔΚ»). Τα ισχύοντα μέτρα συνίστανται σε κατ’ αξίαν οριστικό δασμό για όλη τη χώρα ύψους 58,9 %.

         2.   ΤΡΕΧΟΥΣΑ ΕΡΕΥΝΑ

   α)   Αίτημα επανεξέτασης

               (2)

               Μετά την επιβολή των οριστικών μέτρων αντιντάμπινγκ, η Επιτροπή έλαβε αίτηση για επανεξέταση ως προς «νέο εξαγωγέα» σύμφωνα με το άρθρο 11 παράγραφος 4 του βασικού κανονισμού. Η αίτηση βασίστηκε στον ισχυρισμό ότι ο παραγωγός-εξαγωγέας, δηλαδή η εταιρεία Henan Prosper Skins and Leather Enterprise Co. Ltd. (ο «αιτών»)

                           i)

                           δεν εξήγαγε δέρματα κατεργασμένα με λάδι σαμουά πριν ή κατά τη διάρκεια της περιόδου της αρχικής έρευνας,

                           ii)

                           δεν ήταν συνδεδεμένος με κανέναν από τους παραγωγούς-εξαγωγείς που υπόκεινται στα μέτρα που επιβλήθηκαν με τον κανονισμό (ΕΚ) αριθ. 1338/2006,

                           iii)

                           άρχισε να εξάγει δέρματα κατεργασμένα με λάδι σαμουά στην Κοινότητα μετά το τέλος της περιόδου της αρχικής έρευνας,

                           iv)

                           λειτουργεί υπό συνθήκες οικονομίας αγοράς, όπως αυτές ορίζονται στο άρθρο 2, παράγραφος 7, στοιχείο γ) του βασικού κανονισμού, ή, εναλλακτικά, ζητά ατομική μεταχείριση σύμφωνα με το άρθρο 9 παράγραφος 5 του βασικού κανονισμού.

         β)   Έναρξη επανεξέτασης ως προς «νέο εξαγωγέα»

               (3)

               Η Επιτροπή εξέτασε τα εκ πρώτης όψεως αποδεικτικά στοιχεία που υπέβαλε ο αιτών και έκρινε ότι ήταν επαρκή για να δικαιολογήσουν την έναρξη επανεξέτασης σύμφωνα με το άρθρο 11 παράγραφος 4 του βασικού κανονισμού. Η Επιτροπή, αφού ζήτησε τη γνώμη της συμβουλευτικής επιτροπής και αφού έδωσε στον κλάδο παραγωγής της Ενωσης την ευκαιρία να υποβάλει παρατηρήσεις, κίνησε, δυνάμει του κανονισμού (ΕΚ) αριθ. 573/2009 (3), τη διαδικασία επανεξέτασης του κανονισμού (ΕΚ) αριθ. 1338/2006 όσον αφορά τον αιτούντα.

               (4)

               Σύμφωνα με το άρθρο 2 του κανονισμού 573/2009, καταργήθηκε ο δασμός αντιντάμπινγκ που επιβλήθηκε με τον κανονισμό (ΕΚ) αριθ. 1338/2006 του Συμβουλίου στις εισαγωγές δερμάτων κατεργασμένων με λάδι σαμουά που παρήχθησαν από τον αιτούντα. Παράλληλα, δυνάμει του άρθρου 14, παράγραφος 5 του βασικού κανονισμού, οι τελωνειακές αρχές κλήθηκαν να λάβουν τα κατάλληλα μέτρα για την καταγραφή των εισαγωγών δερμάτων κατεργασμένων με λάδι σαμουάπου παρήχθησαν από τον αιτούντα.

         γ)   Υπό εξέταση προϊόν

               (5)

               Το υπό εξέταση προϊόν είναι δέρματα κατεργασμένα με λάδι σαμουά, όπως ορίζεται στην αρχική έρευνα, δηλαδή δέρματα κατεργασμένα με λάδι σαμουά ή συνδυασμένα δέρματα αγριοκάτσικου, κομμένα ή μη σε τεμάχια, συμπεριλαμβανομένων των μη κατεργασμένων δερμάτων σαμουά και των συνδυασμένων μη κατεργασμένων δερμάτων αγριοκάτσικου [«δέρματα κατεργασμένα με λάδι σαμουά»], καταγωγής Λαϊκής Δημοκρατίας της Κίνας, τα οποία επί του παρόντος υπάγονται στους κωδικούς ΣΟ 4114 10 10 και 4114 10 90.

         δ)   Ενδιαφερόμενα μέρη

               (6)

               Η Επιτροπή ενημέρωσε επίσημα τον κοινοτικό κλάδο παραγωγής, τον αιτούντα και τους εκπροσώπους της χώρας εξαγωγής για την έναρξη της επανεξέτασης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να γίνουν δεκτά σε ακρόαση.

         ε)   Περίοδος έρευνας επανεξέτασης

               (7)

               Η έρευνα για την πρακτική ντάμπινγκ κάλυψε την περίοδο από την 1η Ιουλίου 2008 έως τις 30 Ιουνίου 2009 («περίοδος της έρευνας επανεξέτασης» ή «ΠΕΕ»).

         3.   ΔΙΑΚΟΠΗ ΤΗΣ ΣΥΝΕΡΓΑΣΙΑΣ ΚΑΙ ΑΝΑΚΛΗΣΗ ΤΟΥ ΑΙΤΗΜΑΤΟΣ ΕΠΑΝΕΞΕΤΑΣΗΣ ΩΣ ΠΡΟΣ «ΝΕΟ ΕΞΑΓΩΓΕΑ»

               (8)

               Η Επιτροπή απέστειλε ερωτηματολόγιο στον αιτούντα και έλαβε απάντηση εντός της ταχθείσας προθεσμίας. Κατά τον έλεγχο της απάντησης του αιτούντος στο ερωτηματολόγιο, που πραγματοποιήθηκε στις εγκαταστάσεις του, ο αιτών προσκόμισε ψευδή και παραπλανητικά στοιχεία κατά την έννοια του άρθρου 18, παράγραφος 1 του βασικού κανονισμού. Επίσης, ο αιτών αποφάσισε να σταματήσει τη συνεργασία και η επαλήθευση έπρεπε να τερματιστεί πριν ολοκληρωθεί. Στις 21 Σεπτεμβρίου 2009, ο αιτών απέσυρε επίσημα το αίτημα επανεξέτασης ως προς «νέο εξαγωγέα».

               (9)

               Ο αιτών πληροφορήθηκε ότι οι πληροφορίες τις οποίες προσκόμισε δεν μπορούσαν να θεωρηθούν αξιόπιστες και θα απορρίπτονταν και κλήθηκε να δώσει πρόσθετες εξηγήσεις εντός καθορισμένης προθεσμίας σύμφωνα με το άρθρο 18 παράγραφος 4 του βασικού κανονισμού. Ο αιτών δεν παρέσχε καμία περαιτέρω εξήγηση.

               (10)

               Υπό τις συνθήκες αυτές και παρά την απόσυρση του αιτήματος, θεωρήθηκε σκόπιμο να συνεχισθεί αυτεπάγγελτα η έρευνα και να βασισθούν τα συμπεράσματα όσον αφορά τον αιτούντα σε διαθέσιμα πραγματικά στοιχεία σύμφωνα με το άρθρο 18 του βασικού κανονισμού.

               (11)

               Επειδή δεν υπάρχουν άλλες πληροφορίες, ο δασμός που πρέπει να εφαρμοσθεί στον αιτούντα καθορίζεται στο επίπεδο του δασμού για όλη τη χώρα.

         4.   ΟΛΟΚΛΗΡΩΣΗ ΤΗΣ ΕΡΕΥΝΑΣ ΚΑΙ ΑΝΑΔΡΟΜΙΚΗ ΕΙΣΠΡΑΞΗ ΤΟΥ ΔΑΣΜΟΥ ΑΝΤΙΝΤΑΜΠΙΝΓΚ

               (12)

               Με βάση τις παραπάνω διαπιστώσεις, συνήχθη το συμπέρασμα ότι στις εισαγωγές στην Κοινότητα δερμάτων κατεργασμένων με λάδι σαμουά ή συνδυασμένων δερμάτων αγριοκάτσικου, κομμένων ή μη σε τεμάχια, συμπεριλαμβανομένων των μη κατεργασμένων δερμάτων σαμουά και των συνδυασμένων μη κατεργασμένων δερμάτων αγριοκάτσικου, τα οποία επί του παρόντος υπάγονται στους κωδικούς ΣΟ 4114 10 10 και 4114 10 90, καταγωγής Λαϊκής Δημοκρατίας της Κίνας, που παράγονται και πωλούνται στην Ενωση από την εταιρεία Henan Prosper Skins & Leather Enterprise Co., Ltd (συμπληρωματικός κωδικός TARIC A957) θα πρέπει να επιβληθεί δασμός αντιντάμπινγκ στο επίπεδο του δασμού αντιντάμπινγκ που επιβάλλει ο κανονισμός (ΕΚ) αριθ. 1338/2006 σε όλες τις εταιρείες στη Λαϊκή Δημοκρατία της Κίνας και ότι αυτός ο δασμός αντιντάμπινγκ θα πρέπει να επιβληθεί εκ νέου και να εισπραχθεί αναδρομικά επί των εισαγωγών του υπό εξέταση προϊόντος, οι οποίες υπόκεινται σε καταγραφή σύμφωνα με το άρθρο 3 του κανονισμού (ΕΚ) αριθ. 573/2009.

         5.   ΚΟΙΝΟΛΟΓΗΣΗ ΚΑΙ ΔΙΑΡΚΕΙΑ ΙΣΧΥΟΣ ΤΩΝ ΜΕΤΡΩΝ

               (13)

               Ο αιτών, ο κλάδος παραγωγής της Ένωσης και οι εκπρόσωποι της χώρας εξαγωγής ενημερώθηκαν για τα ουσιαστικά πραγματικά περιστατικά και τις εκτιμήσεις που οδηγούν στα ανωτέρω συμπεράσματα και τους δόθηκε η δυνατότητα να υποβάλλουν παρατηρήσεις. Δεν ελήφθησαν παρατηρήσεις που θα μπορούσαν να επιφέρουν αλλαγή των ανωτέρω συμπερασμάτων.

               (14)

               Η παρούσα επανεξέταση δεν επηρεάζει την ημερομηνία κατά την οποία λήγουν τα μέτρα που επιβλήθηκαν με τον κανονισμό (ΕΚ) αριθ. 1338/2006 δυνάμει του άρθρου 11, παράγραφος 2 του βασικού κανονισμού,

         ΕΚΔΙΔΕΙ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Η επανεξέταση ως προς «νέο εξαγωγέα» που ξεκίνησε με τον κανονισμό (ΕΚ) αριθ. 573/2009 τερματίζεται και ένας δασμός αντιντάμπινγκ που ορίζεται στο επίπεδο του δασμού αντιντάμπινγκ που εφαρμόζεται σύμφωνα με το άρθρο 1 παράγραφος 2 του κανονισμού (ΕΚ) αριθ. 1338/2006 σε όλες τις εταιρείες της Λαϊκής Δημοκρατίας της Κίνας επιβάλλεται στις εισαγωγές που προσδιορίζονται στο άρθρο 1 του κανονισμού (ΕΚ) αριθ. 573/2009.
   2.   Ένας δασμός αντιντάμπινγκ που ορίζεται στο επίπεδο του δασμού αντιντάμπινγκ που εφαρμόζεται σύμφωνα με το άρθρο 1 παράγραφος 2 του κανονισμού (ΕΚ) αριθ. 1338/2006 σε όλες τις εταιρείες της Λαϊκής Δημοκρατίας της Κίνας εισπράττεται αναδρομικά με ισχύ από τις 3 Ιουλίου 2009 στις εισαγωγές δερμάτων κατεργασμένων με λάδι σαμουά που έχουν καταγραφεί σύμφωνα με το άρθρο 3 του κανονισμού (ΕΚ) αριθ. 573/2009.
   3.   Οι τελωνειακές αρχές καλούνται να παύσουν την καταγραφή που διεξήχθη σύμφωνα με το άρθρο 3 του κανονισμού (ΕΚ) αριθ. 573/2009.
   4.   Εκτός εάν ορίζεται άλλως, εφαρμόζονται οι διατάξεις που ισχύουν για τους τελωνειακούς δασμούς.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Δεκεμβρίου 2009.

            Για το Συμβούλιο

            Η Πρόεδρος

         Å. TORSTENSSON

      (1)  ΕΕ L 56, 6.3.1996, σ. 1.

      (2)  ΕΕ L 251, 14.9.2006, σ. 1.

      (3)  Κανονισμός (ΕΚ) αριθ. 573/2009 της Επιτροπής, της 29ης Ιουνίου 2009, για την έναρξη επανεξέτασης ως προς νέο εξαγωγέα του κανονισμού (ΕΚ) αριθ. 1338/2006 του Συμβουλίου για την επιβολή οριστικού δασμού αντιντάμπινγκ στις εισαγωγές κατεργασμένων με λάδι δερμάτων (σαμουά) καταγωγής Λαϊκής Δημοκρατίας της Κίνας, για την κατάργηση του δασμού όσον αφορά τις εισαγωγές από έναν παραγωγό-εξαγωγέα της εν λόγω χώρας και για την καταγραφή των εν λόγω εισαγωγών (ΕΕ L 172, 2.7.2009, σ. 3).


title: Εκτελεστικός κανονισμός (ΕΕ) 2016/665 της Επιτροπής, της 26ης Απριλίου 2016, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
                  29.4.2016

                  EL

                  Επίσημη Εφημερίδα της Ευρωπαϊκής Ένωσης

                  L 115/22

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/665 ΤΗΣ ΕΠΙΤΡΟΠΉΣ
      της 26ης Απριλίου 2016
      σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
      Εκτιμώντας τα ακόλουθα:

                  (1)

                  Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

                  (4)

                  Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 26 Απριλίου 2016.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής Φορολογίας και Τελωνειακής Ένωσης

         (1)  ΕΕ L 256 της 7.9.1987, σ. 1.

         (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (κωδικός ΣΟ)

                     Αιτιολογία

                     (1)

                     (2)

                     (3)

                     Φορητή ηλεκτρική συσκευή (αποκαλούμενη «πιστόλι κόλλας») που προορίζεται για εφαρμογή θερμής τηγμένης κόλλας σε ξύλο και άλλες ύλες. Η συσκευή είναι κατασκευασμένη από πλαστικές ύλες και είναι εφοδιασμένη με εναλλασσόμενο ακροστόμιο από κοινό μέταλλο. Το ακροστόμιο είναι προσαρμοσμένο έτσι ώστε να είναι δυνατή η ρύθμιση της ροής της κόλλας.
                     Όταν η συσκευή τίθεται σε λειτουργία, θερμαίνεται ένας σωλήνας διανομής, που ελέγχεται με θερμοστάτη, ο οποίος στη συνέχεια θερμαίνει μια αντικαταστάσιμη κόλλα στικ (με μέγιστη θερμοκρασία 207° Κελσίου). Η κόλλα καθίσταται μαλακή και μπορεί να εφαρμοστεί στις προς κόλληση ύλες.
                     Προορίζεται να χρησιμοποιηθεί κυρίως από επαγγελματίες, για παράδειγμα, στον κλάδο της συσκευασίας, στη βιομηχανία επίπλων ή στη συναρμολόγηση περιπτέρων.
                     Βλέπε εικόνα (*).

                     8419 89 98

                     Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 3 του τμήματος XVI, καθώς και από το κείμενο των κωδικών ΣΟ 8419 , 8419 89  και 8419 89 98 .
                     Η κατάταξη στην κλάση 8205  ως εργαλείο του χεριού από κοινό μέταλλο, που δεν κατονομάζεται ούτε περιλαμβάνεται αλλού, αποκλείεται, δεδομένου ότι η λειτουργία της συσκευής προσδιορίζεται στο κεφάλαιο 84.
                     Η κατάταξη στην κλάση 8424  ως μηχανική συσκευή για την εκτόξευση, διασπορά ή ψεκασμό υγρών υλών ή υλών σε σκόνη ή ως πιστόλι εξακοντίσεως αποκλείεται επίσης, επειδή η κόλλα δεν εκτοξεύεται ούτε διασπείρεται ή ψεκάζεται.
                     Η κατάταξη στην κλάση 8516  ως ηλεκτροθερμική συσκευή για οικιακές χρήσεις αποκλείεται επίσης, επειδή η συσκευή προορίζεται για χρήση από επαγγελματίες και δεν είναι του είδους που χρησιμοποιείται συνήθως στο νοικοκυριό [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 8516 , (E)].
                     Η κατάταξη στην κλάση 8465  ως μηχανή-εργαλείο για την κατεργασία του ξύλου αποκλείεται επίσης, επειδή η συσκευή δεν προορίζεται για την κατεργασία του ξύλου. Επιπλέον, κρατιέται από το χέρι και δεν εφαρμόζεται αλλού (βλέπε επίσης τις Επεξηγηματικές Σημειώσεις του Εναρμονισμένου Συστήματος για την κλάση 8465 ).
                     Η συσκευή προορίζεται για την επεξεργασία υλών με διαδικασίες που σχετίζονται με την αλλαγή της θερμοκρασίας μέσω της θέρμανσης (λειτουργία που υπάγεται στην κλάση 8419 ), η οποία θεωρείται η κύρια λειτουργία της, και για τη ρύθμιση της ροής της κόλλας και την εφαρμογή της (ιδιαίτερη λειτουργία, που δεν κατονομάζεται ούτε περιλαμβάνεται αλλού).
                     Συνεπώς, πρέπει να καταταχθεί στον κωδικό ΣΟ 8419 89 98  ως άλλη συσκευή, που θερμαίνεται με ηλεκτρισμό, για την επεξεργασία υλών.

            (*)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (EE) αριθ. 786/2012 της Επιτροπής, της 30ής Αυγούστου 2012 , με τον οποίο τροποποιείται και διορθώνεται ο κανονισμός (ΕΚ) αριθ. 951/2006 για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης

text:
               1.9.2012

               EL

               Επίσημη Εφημερίδα της Ευρωπαϊκής Ένωσης

               L 235/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 786/2012 ΤΗΣ ΕΠΙΤΡΟΠΉΣ
   της 30ής Αυγούστου 2012
   με τον οποίο τροποποιείται και διορθώνεται ο κανονισμός (ΕΚ) αριθ. 951/2006 για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 134, το άρθρο 161 παράγραφος 3, το άρθρο 170 και το άρθρο 192 παράγραφος 2, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (2) θεσπίζει κοινούς κανόνες για την κοινοποίηση πληροφοριών και εγγράφων από τις αρμόδιες αρχές των κρατών μελών στην Επιτροπή. Οι κανόνες αυτοί καλύπτουν ιδίως την υποχρέωση των κρατών μελών να χρησιμοποιούν συστήματα πληροφοριών που διατίθενται από την Επιτροπή και την επικύρωση των δικαιωμάτων πρόσβασης των αρχών ή των μεμονωμένων ατόμων που επιτρέπεται να διαβιβάζουν κοινοποιήσεις. Επιπλέον, ο ανωτέρω κανονισμός καθορίζει κοινές αρχές που εφαρμόζονται στα συστήματα πληροφοριών, ώστε να υπάρχει εγγύηση για τη διαχρονική γνησιότητα, την ακεραιότητα και το ευανάγνωστο των εγγράφων, και εξασφαλίζει την προστασία των προσωπικών δεδομένων.

               (2)

               Δυνάμει του κανονισμού (ΕΚ) αριθ. 792/2009, η υποχρέωση χρησιμοποίησης των συστημάτων πληροφοριών σύμφωνα με τον εν λόγω κανονισμό πρέπει να προβλέπεται στους κανονισμούς που θεσπίζουν ειδική υποχρέωση κοινοποίησης.

               (3)

               Η Επιτροπή έχει εκπονήσει σύστημα πληροφοριών που επιτρέπει την ηλεκτρονική διαχείριση εγγράφων και διαδικασιών στις δικές της εσωτερικές διαδικασίες εργασίας και στις σχέσεις της με τις αρχές που εμπλέκονται στην κοινή γεωργική πολιτική. Θεωρείται ότι μέσω του εν λόγω συστήματος μπορούν να εκπληρώνονται διάφορες υποχρεώσεις κοινοποίησης σύμφωνα με τον κανονισμό (ΕΚ) αριθ. 792/2009, ειδικότερα όσες προβλέπονται στον κανονισμό (ΕΚ) αριθ. 951/2006 της Επιτροπής (3).

               (4)

               Για λόγους αποτελεσματικής διαχείρισης και με συνεκτίμηση της αποκτηθείσας πείρας, ορισμένες κοινοποιήσεις στον κανονισμό (ΕΚ) αριθ. 951/2006 θα πρέπει είτε να απλουστευθούν και να διευκρινιστεί το περιεχόμενό τους είτε να καταργηθούν.

               (5)

               Για λόγους σαφήνειας, είναι σκόπιμο να προβλεφθεί ρητώς ότι ο κανονισμός (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (4) εφαρμόζεται στις άδειες που προβλέπονται στον κανονισμό (ΕΚ) αριθ. 951/2006, εκτός εάν ορίζεται άλλως στον εν λόγω κανονισμό.

               (6)

               Τα προϊόντα ισογλυκόζης δεν απαριθμούνται στο τμήμα Γ του μέρους II του παραρτήματος II του κανονισμού (ΕΚ) αριθ. 376/2008, και ως εκ τούτου δεν απαιτείται πιστοποιητικό εξαγωγής για τις εξαγωγές ισογλυκόζης η οποία διατίθεται σε ελεύθερη κυκλοφορία στην αγορά της Ένωσης και δεν θεωρείται ως «εκτός ποσόστωσης» προς εξαγωγή χωρίς επιστροφή. Αυτό θα πρέπει να αντανακλάται στο άρθρο 7 του κανονισμού (ΕΚ) αριθ. 951/2006, όπου θα πρέπει να διαγραφεί τυχόν αναφορά σε ισογλυκόζη.

               (7)

               Σύμφωνα με το άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007, η ζάχαρη ή η ισογλυκόζη που παράγονται καθ’ υπέρβαση της ποσόστωσης που αναφέρεται στο άρθρο 56 του εν λόγω κανονισμού μπορούν να εξάγονται μόνο εντός του ποσοτικού ορίου που καθορίζει η Επιτροπή. Όταν τάσσει το ποσοτικό όριο, η Επιτροπή οφείλει να τηρεί τις δεσμεύσεις που απορρέουν από συμφωνίες που συνάπτονται σύμφωνα με το άρθρο 218 της Συνθήκης.

               (8)

               Σε περιόδους μεγάλης παραγωγής ζάχαρης εκτός ποσόστωσης στην Ένωση, ιδίως όταν συνδυάζεται με υψηλές τιμές στην παγκόσμια αγορά, οι αιτήσεις πιστοποιητικών εξαγωγής που υποβάλλονται από τα ζαχαρουργεία μπορούν να υπερβαίνουν σημαντικά τις διαθέσιμες ποσότητες. Ο ισχυρός ανταγωνισμός των επιχειρηματικών φορέων για άδειες εξαγωγής μπορεί να οδηγήσει σε κατάσταση όπου ορισμένοι φορείς υποβάλλουν αιτήσεις για άδειες που υπερβαίνουν την πραγματική τους παραγωγή ζάχαρης εκτός ποσόστωσης για τη σχετική περίοδο εμπορίας. Μια τέτοια κερδοσκοπική συμπεριφορά θα μπορούσε να σημαίνει απώλεια εξαγωγικών δυνατοτήτων της Ένωσης για ζάχαρη εκτός ποσόστωσης και την αύξηση της πίεσης στην αγορά της Ένωσης για ζάχαρη εκτός ποσόστωσης, και επομένως αύξηση επίσης του κινδύνου συσσώρευσης πλεονασμάτων ζάχαρης.

               (9)

               Σύμφωνα με το άρθρο 8 του κανονισμού (ΕΚ) αριθ. 376/2008, τα δικαιώματα που απορρέουν από άδειες ή πιστοποιητικά μπορούν να μεταβιβασθούν μία φορά από τον δικαιούχο του πιστοποιητικού κατά τη διάρκεια ισχύος του εν λόγω πιστοποιητικού. Για να μειωθούν οι κίνδυνοι κερδοσκοπικής συμπεριφοράς των παραγωγών ζάχαρης, είναι σκόπιμο να απαγορευθεί η μεταβίβαση πιστοποιητικών εξαγωγής στην περίπτωση της ζάχαρης εκτός ποσόστωσης.

               (10)

               Το άρθρο 3 παράγραφος 4 του κανονισμού (ΕΚ) αριθ. 1484/95 της Επιτροπής της 28ης Ιουνίου 1995 περί των κανόνων εφαρμογής του καθεστώτος συμπληρωματικών εισαγωγών δασμών και τον καθορισμό τους, στους τομείς του κρέατος πουλερικών και αυγών και της αυγοαλβουμίνης καθώς και την κατάργηση του κανονισμού αριθ. 163/67/ΕΟΚ (5), και το άρθρο 4 παράγραφος 4 του κανονισμού (ΕΚ) αριθ. 504/2007 της Επιτροπής, της 8ης Μαΐου 2007, για τις λεπτομέρειες εφαρμογής του καθεστώτος σχετικά με την εφαρμογή των πρόσθετων δασμών εισαγωγής στον τομέα του γάλακτος και των γαλακτοκομικών προϊόντων (6) ορίζουν την προθεσμία που δίνεται στους υπόψη εισαγωγείς για να αποδείξουν ότι η εν λόγω αποστολή διατέθηκε με όρους που επιβεβαιώνουν την ορθότητα της δηλωθείσας τιμής εισαγωγής cif. Για λόγους εναρμόνισης των κανόνων εφαρμογής που ισχύουν για τους πρόσθετους εισαγωγικούς δασμούς στους διάφορους τομείς, κρίνεται σκόπιμο να ευθυγραμμιστεί το άρθρο 38 παράγραφος 4 του κανονισμού (ΕΚ) αριθ. 951/2006 με το άρθρο 3 παράγραφος 4 του κανονισμού (ΕΚ) αριθ. 1484/95 και το άρθρο 4 παράγραφος 4 του κανονισμού (ΕΚ) αριθ. 504/2007.

               (11)

               Το άρθρο 34 παράγραφος 3 του κανονισμού (ΕΚ) αριθ. 951/2006 ορίζει ότι τα κράτη μέλη πρέπει να παρέχουν στην Επιτροπή κάθε μήνα πληροφορίες που σχετίζονται με την παγκόσμια αγορά μελάσας. Η εμπειρία έχει δείξει ότι, λόγω των χαρακτηριστικών των αγορών μελάσας, οι πληροφορίες αυτές είναι δύσκολο να αποκτηθούν και τα περισσότερα κράτη μέλη δεν διαθέτουν σχετικές πληροφορίες για να τις διαβιβάσουν. Ως εκ τούτου είναι σκόπιμο να διαγραφεί η εν λόγω υποχρέωση κοινοποίησης.

               (12)

               Το κεφάλαιο 17 του παραρτήματος I του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (7), όπως τροποποιήθηκε με τον εκτελεστικό κανονισμό (ΕΕ) αριθ. 1006/2011 (8), περιέχει για τα διάφορα προϊόντα ακατέργαστης ζάχαρης νέους κωδικούς ΣΟ οι οποίοι είναι διαφορετικοί από εκείνους που αναφέρονται στον κανονισμό (ΕΚ) αριθ. 951/2006. Για λόγους νομικής σαφήνειας, οι νέοι αυτοί κωδικοί θα πρέπει να αποτυπωθούν στο άρθρο 42 του κανονισμού (ΕΚ) αριθ. 951/2006.

               (13)

               Με την ευκαιρία των ανωτέρω τροποποιήσεων είναι σκόπιμο να διορθωθεί ένα προφανές σφάλμα που αφορά μια εσωτερική παραπομπή.

               (14)

               Κατά συνέπεια, θα πρέπει να τροποποιηθεί και να διορθωθεί αναλόγως ο κανονισμός (ΕΚ) αριθ. 951/2006.

               (15)

               Για λόγους σαφήνειας και ίσης μεταχείρισης, ο παρών κανονισμός θα πρέπει να εφαρμοσθεί από την αρχή της περιόδου εμπορίας 2012-2013. Ωστόσο, επειδή η διόρθωση του άρθρου 12α παράγραφος 3 του κανονισμού (ΕΚ) αριθ. 951/2006 θα πρέπει να έχει αναδρομική ισχύ ώστε να λαμβάνονται δεόντως υπόψη οι θεμιτές προσδοκίες όσων τους αφορά, η εν λόγω διόρθωση θα πρέπει να εφαρμοσθεί από την ημερομηνία έναρξης ισχύος της τροποποιητικής πράξης με την οποία η λανθασμένη παραπομπή ενεγράφη στον κανονισμό (ΕΚ) αριθ. 951/2006, δηλαδή του κανονισμού (ΕΚ) αριθ. 910/2008 της Επιτροπής (9).

               (16)

               Η διαχειριστική επιτροπή για την κοινή οργάνωση των γεωργικών αγορών δεν διατύπωσε γνώμη εντός της προθεσμίας που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιήσεις του κανονισμού (ΕΚ) αριθ. 951/2006
   Ο κανονισμός (ΕΚ) αριθ. 951/2006 τροποποιείται ως εξής:

               1)

               Το άρθρο 1 αντικαθίσταται από το ακόλουθο κείμενο:
               «Άρθρο 1
               Πεδίο εφαρμογής
               1.   Ο παρών κανονισμός καθορίζει, σύμφωνα με το Μέρος III του κανονισμού (ΕΚ) αριθ. 1234/2007 του Συμβουλίου (10), τους ειδικούς λεπτομερείς κανόνες εφαρμογής για το καθεστώς πιστοποιητικών εισαγωγής και εξαγωγής, τη χορήγηση επιστροφών κατά την εξαγωγή και τη διαχείριση των εισαγωγών, ιδίως την επιβολή πρόσθετων εισαγωγικών δασμών στον τομέα της ζάχαρης.
               2.   Εφαρμόζονται οι διατάξεις του κανονισμού (ΕΚ) αριθ. 376/2008 της Επιτροπής (11) εκτός αν ορίζεται άλλως στον παρόντα κανονισμό.

               2)

               Τα άρθρα 7 και 7α αντικαθίστανται από τα εξής:
               «Άρθρο 7
               Πιστοποιητικό εξαγωγής ζάχαρης χωρίς επιστροφή
               Σε περίπτωση που ζάχαρη η οποία τίθεται σε ελεύθερη κυκλοφορία στην αγορά της Ένωσης και δεν θεωρείται “εκτός ποσόστωσης” πρόκειται να εξαχθεί χωρίς επιστροφή, στη θέση 20 της αίτησης πιστοποιητικού και του πιστοποιητικού περιλαμβάνεται μία εκ των ενδείξεων που απαριθμούνται στο μέρος Γ του παραρτήματος.
               Άρθρο 7a
               Πιστοποιητικά για εξαγωγές εκτός ποσόστωσης
               1.   Κατά παρέκκλιση των διατάξεων του άρθρου 5, οι εξαγωγές ισογλυκόζης εκτός ποσόστωσης εντός του ποσοτικού ορίου που αναφέρεται στο άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007 υπόκεινται στην προσκόμιση πιστοποιητικού εξαγωγής.
               2.   Κατά παρέκκλιση των διατάξεων του άρθρου 8 του κανονισμού (ΕΚ) αριθ. 376/2008, τα δικαιώματα που απορρέουν από πιστοποιητικά εξαγωγής που έχουν εκδοθεί για ζάχαρη εκτός ποσόστωσης δεν είναι μεταβιβάσιμα.».

               3)

               Στο άρθρο 7γ παράγραφος 1, το πρώτο εδάφιο αντικαθίσταται από το ακόλουθο:
               «1.   Τα κράτη μέλη κοινοποιούν στην Επιτροπή, μέχρι τη Δευτέρα κάθε εβδομάδα, τις ποσότητες ζάχαρης και/ή ισογλυκόζης για τις οποίες έχουν υποβληθεί αιτήσεις πιστοποιητικών εξαγωγής την προηγούμενη εβδομάδα.».

               4)

               Στο άρθρο 9, η παράγραφος 4 αντικαθίσταται από το ακόλουθο κείμενο:
               «4.   Επιτρέπεται στους αιτούντες να αποσύρουν τις αιτήσεις τους έκδοσης πιστοποιητικών μέχρι το τέλος της εβδομάδας που έπεται εκείνης της δημοσίευσης στην Επίσημη Εφημερίδα της Ευρωπαϊκής Ένωσης, ποσοστού αποδοχής όπως αναφέρεται στο στοιχείο α) της παραγράφου 1 εάν αυτό είναι μικρότερο από 80 %. Τα κράτη μέλη αποδεσμεύουν τότε την εγγύηση.».

               5)

               Ο τίτλος του κεφαλαίου V αντικαθίσταται από τον ακόλουθο:
               «ΠΡΟΣΘΕΤΟΙ ΚΑΝΟΝΕΣ ΓΙΑ ΠΙΣΤΟΠΟΙΗΤΙΚΑ ΕΞΑΓΩΓΗΣ».

               6)

               Το άρθρο 11 αντικαθίσταται από το ακόλουθο κείμενο:
               «Άρθρο 11
               Αίτηση και έκδοση πιστοποιητικών εξαγωγής
               1.   Τα πιστοποιητικά εξαγωγής για ζάχαρη υπαγόμενη στον κωδικό ΣΟ 1701, τα οποία αφορούν ποσότητα που υπερβαίνει τους 10 τόνους, εκδίδονται:

                           α)

                           την πέμπτη εργάσιμη ημέρα μετά την κατάθεση της αίτησης·

                           β)

                           στην περίπτωση πιστοποιητικών εξαγωγής με προκαθορισμό της επιστροφής, την πέμπτη εργάσιμη ημέρα που έπεται της ημέρας κατάθεσης της αίτησης, υπό τον όρο ότι δεν έχει ληφθεί από την Επιτροπή στο μεταξύ διάστημα κανένα ειδικό μέτρο, όπως αναφέρεται στο άρθρο 9 παράγραφος 1.

                     Το πρώτο εδάφιο δεν αφορά:

                           α)

                           τη ζάχαρη candy·

                           β)

                           την αρωματισμένη ζάχαρη και τη ζάχαρη με προσθήκη χρωστικής ουσίας.

                     2.   Όταν μια αίτηση πιστοποιητικού, για τα προϊόντα στα οποία εφαρμόζεται η παράγραφος 1 πρώτο εδάφιο, αφορά ποσότητα που δεν υπερβαίνει τους 10 τόνους, ο ενδιαφερόμενος δεν μπορεί να καταθέσει την ίδια ημέρα και στην ίδια αρμόδια αρχή περισσότερες από μία τέτοια αίτηση.»

               7)

               Τα άρθρα 17, 18 και 19 αντικαθίστανται ως εξής:
               «Άρθρο 17
               Κοινοποίηση των εκδοθέντων πιστοποιητικών εξαγωγής
               1.   Τα κράτη μέλη κοινοποιούν στην Επιτροπή έως τις 15 εκάστου μηνός, αναφορικά με τον προηγούμενο μήνα, τις ποσότητες για τις οποίες εκδόθηκαν πιστοποιητικά κατ’ εφαρμογή του άρθρου 7.
               2.   Στη διάρκεια των περιόδων κατά τις οποίες χορηγούνται επιστροφές κατά την εξαγωγή στον τομέα της ζάχαρης, τα κράτη μέλη κοινοποιούν στην Επιτροπή έως τις 15 εκάστου μηνός, αναφορικά με τον προηγούμενο μήνα:

                           α)

                           τις ποσότητες για τις οποίες εκδόθηκαν πιστοποιητικά, με τα ποσά των επιστροφών κατά την εξαγωγή που καθορίστηκαν σύμφωνα με το άρθρο 164 παράγραφος 2 στοιχείο α) του κανονισμού (ΕΚ) αριθ. 1234/2007, κατανεμημένες σε ποσότητες:

                                       —

                                       προϊόντων ζάχαρης των κωδικών ΣΟ 1701 91 00, 1701 99 10 και 1701 99 90,

                                       —

                                       ακατέργαστης ζάχαρης ως έχει, των κωδικών ΣΟ 1701 12 90, 1701 13 90 και 1701 14 90,

                                       —

                                       σιροπιών σακχαρόζης εκφραζόμενων σε λευκή ζάχαρη των κωδικών ΣΟ 1702 90 71, 1702 90 95 και 2106 90 59,

                                       —

                                       ισογλυκόζης εκφραζόμενης σε ξηρά ουσία των κωδικών ΣΟ 1702 40 10, 1702 60 10, 1702 90 30 και 2106 90 30·

                           β)

                           τις ποσότητες λευκής ζάχαρης του κωδικού ΣΟ 1701 99 10 για τις οποίες εκδόθηκε πιστοποιητικό, με τα ποσά των επιστροφών κατά την εξαγωγή που καθορίστηκαν σύμφωνα με το άρθρο 164 παράγραφος 2 στοιχείο β) του κανονισμού (ΕΚ) αριθ. 1234/2007·

                           γ)

                           τις ποσότητες λευκής ζάχαρης, με τα αντίστοιχα ποσά των επιστροφών κατά την εξαγωγή που καθορίστηκαν σύμφωνα με το άρθρο 164 παράγραφος 2 στοιχείο α) του κανονισμού (ΕΚ) αριθ. 1234/2007, τις ποσότητες ακατέργαστης ζάχαρης και σιροπιού σακχαρόζης, εκφραζόμενων σε λευκή ζάχαρη, και τις ποσότητες ισογλυκόζης, εκφραζόμενης σε ξηρά ουσία, για τις οποίες έχει εκδοθεί πιστοποιητικό εξαγωγής με σκοπό την εξαγωγή τους ως προϊόντων που αναφέρονται στο παράρτημα I μέρος X στοιχείο β) του εν λόγω κανονισμού.

                     Άρθρο 18
               Κοινοποίηση των ποσοτήτων που εξήχθησαν
               1.   Τα κράτη μέλη κοινοποιούν στην Επιτροπή για κάθε ημερολογιακό μήνα, το αργότερο έως το τέλος του τρίτου ημερολογιακού μήνα που έπεται του υπόψη ημερολογιακού μήνα, τις καλυπτόμενες από ποσοστώσεις ποσότητες ζάχαρης οι οποίες εξήχθησαν ως λευκή ζάχαρη ή ως μεταποιημένα προϊόντα εκφραζόμενα σε λευκή ζάχαρη, για τις οποίες εκδόθηκε πιστοποιητικό εξαγωγής για την υλοποίηση της ενωσιακής και εθνικής επισιτιστικής βοήθειας στο πλαίσιο διεθνών συμβάσεων ή άλλων συμπληρωματικών προγραμμάτων και για την υλοποίηση άλλων ενωσιακών μέτρων δωρεάν διανομής τροφίμων.
               2.   Στη διάρκεια των περιόδων κατά τις οποίες χορηγούνται επιστροφές κατά την εξαγωγή στον τομέα της ζάχαρης, τα κράτη μέλη κοινοποιούν στην Επιτροπή, το αργότερο έως το τέλος κάθε ημερολογιακού μήνα, αναφορικά με τον προηγούμενο ημερολογιακό μήνα, τις ποσότητες λευκής ζάχαρης που προβλέπονται στο άρθρο 17 παράγραφος 2 στοιχείο β), οι οποίες έχουν εξαχθεί σύμφωνα με το άρθρο 7 παράγραφοι 4 και 5 του κανονισμού (ΕΚ) αριθ. 376/2008.
               3.   Στη διάρκεια των περιόδων κατά τις οποίες χορηγούνται επιστροφές κατά την εξαγωγή στον τομέα της ζάχαρης, τα κράτη μέλη κοινοποιούν στην Επιτροπή για κάθε ημερολογιακό μήνα, το αργότερο έως το τέλος του τρίτου ημερολογιακού μήνα που έπεται του υπόψη ημερολογιακού μήνα:

                           α)

                           στην περίπτωση των εξαγωγών που αναφέρονται στο άρθρο 4 παράγραφος 2 του κανονισμού (ΕΚ) αριθ. 612/2009, τις ποσότητες ζάχαρης και σιροπιών σακχαρόζης, εκφραζόμενων σε λευκή ζάχαρη, και ισογλυκόζης, εκφραζόμενης σε ξηρά ουσία, οι οποίες εξήχθησαν χωρίς περαιτέρω μεταποίηση, καθώς και τα ποσά των αντίστοιχων επιστροφών·

                           β)

                           τις ποσότητες λευκής ζάχαρης, με τα αντίστοιχα ποσά των επιστροφών κατά την εξαγωγή που καθορίστηκαν σύμφωνα με το άρθρο 164 παράγραφος 2 στοιχείο α) του κανονισμού (ΕΚ) αριθ. 1234/2007, τις ποσότητες ακατέργαστης ζάχαρης και σιροπιού σακχαρόζης, εκφραζόμενων σε λευκή ζάχαρη, και τις ποσότητες ισογλυκόζης, εκφραζόμενης σε ξηρά ουσία, οι οποίες εξήχθησαν ως προϊόντα που αναφέρονται στο παράρτημα XX μέρος IV του εν λόγω κανονισμού και ως προϊόντα που αναφέρονται στο παράρτημα II του κανονισμού (ΕΕ) αριθ. 578/2010 της Επιτροπής (12).

                     Οι κοινοποιήσεις που αναφέρονται στο στοιχείο β) του πρώτου εδαφίου διαβιβάζονται στην Επιτροπή χωριστά για κάθε κανονισμό που ισχύει για το υπόψη μεταποιημένο προϊόν.
               Άρθρο 19
               Κοινοποίηση των πιστοποιητικών εισαγωγής
               Τα κράτη μέλη κοινοποιούν στην Επιτροπή τις ποσότητες ζάχαρης που εισήχθησαν από τρίτες χώρες και εξήχθησαν ως παράγωγα προϊόντα, στο πλαίσιο του καθεστώτος τελειοποίησης προς επανεξαγωγή που ορίζεται στο άρθρο 116 του κανονισμού (ΕΟΚ) αριθ. 2913/92. Η εν λόγω κοινοποίηση αφορά έκαστο έτος εμπορίας. Υποβάλλεται το αργότερο στα τέλη του δεύτερου ημερολογιακού μήνα που έπεται του υπόψη έτους εμπορίας.

               8)

               Το άρθρο 21 αντικαθίσταται από το ακόλουθο κείμενο:
               «Άρθρο 21
               Μέθοδος κοινοποίησης
               Οι προβλεπόμενες στον παρόντα κανονισμό κοινοποιήσεις από τα κράτη μέλη διενεργούνται ως εξής:

                           α)

                           έως τις 31 Δεκεμβρίου 2012, με ηλεκτρονική διαβίβαση σύμφωνα με τις μεθόδους που διατίθενται στα κράτη μέλη από την Επιτροπή·

                           β)

                           από την 1η Ιανουαρίου 2013, σύμφωνα με τον κανονισμό (ΕΚ) αριθ. 792/2009 της Επιτροπής (13).

               9)

               Στο άρθρο 23, η εισαγωγική πρόταση αντικαθίσταται από την ακόλουθη:
               «Κατά τον προσδιορισμό των ευνοϊκότερων αγοραστικών ευκαιριών στην παγκόσμια αγορά, λαμβάνονται υπόψη οι συναφείς πληροφορίες που περιήλθαν εις γνώσιν της Επιτροπής είτε άμεσα είτε μέσω των αρμοδίων οργανισμών των κρατών μελών, σχετικά με:»

               10)

               Στο άρθρο 29, η εισαγωγική πρόταση αντικαθίσταται από την ακόλουθη:
               «Κατά τον προσδιορισμό των ευνοϊκότερων αγοραστικών ευκαιριών στην παγκόσμια αγορά, λαμβάνονται υπόψη οι συναφείς πληροφορίες που αφορούν:»

               11)

               Στο άρθρο 34, διαγράφεται η παράγραφος 3.

               12)

               Στο άρθρο 38, η παράγραφος 4 αντικαθίσταται από το ακόλουθο κείμενο:
               «4.   Ο εισαγωγέας έχει στη διάθεσή του δύο μήνες από την πώληση των εν λόγω προϊόντων, εντός χρονικού ορίου εννέα μηνών από την ημερομηνία αποδοχής της διασάφησης θέσης σε ελεύθερη κυκλοφορία, για να αποδείξει ότι η αποστολή διατέθηκε υπό όρους που επιβεβαιώνουν την ορθότητα των τιμών που αναφέρονται στην παράγραφο 2. Η μη τήρηση κάποιας από τις προαναφερθείσες προθεσμίες συνεπάγεται την κατάπτωση της συσταθείσας εγγύησης. Ωστόσο, το χρονικό όριο των εννέα μηνών μπορεί να παραταθεί από τις αρμόδιες αρχές κατά τρεις μήνες κατ’ ανώτατο όριο μετά από δεόντως αιτιολογημένη αίτηση του εισαγωγέα.
               Η συσταθείσα εγγύηση αποδεσμεύεται εφόσον τα υποβαλλόμενα δικαιολογητικά σχετικά με τους όρους διάθεσης κριθούν επαρκή από τις αρμόδιες αρχές. Διαφορετικά, η εγγύηση καταπίπτει ως πληρωμή των πρόσθετων δασμών.».

               13)

               Το άρθρο 42 αντικαθίσταται από το ακόλουθο κείμενο:
               «Άρθρο 42
               Μέθοδοι υπολογισμού
               1.   Εάν η απόδοση της εισαγόμενης ακατέργαστης ζάχαρης, όπως προσδιορίζεται σύμφωνα με το τμήμα B.III του παραρτήματος IV του κανονισμού (ΕΚ) αριθ. 1234/2007, διαφέρει από την απόδοση που καθορίζεται για τον αντιπροσωπευτικό τύπο, ο δασμός του κοινού δασμολογίου για τα προϊόντα των κωδικών ΣΟ 1701 12 10, 1701 13 10 και 1701 14 10, και ο πρόσθετος δασμός για τα προϊόντα των κωδικών ΣΟ 1701 12 10, 1701 12 90, 1701 13 10, 1701 13 90, 1701 14 10 και 1701 14 90 που πρέπει να εισπραχθεί ανά 100 χιλιόγραμμα της εν λόγω ακατέργαστης ζάχαρης υπολογίζεται με πολλαπλασιασμό του αντίστοιχου δασμού που έχει καθοριστεί για την ακατέργαστη ζάχαρη του αντιπροσωπευτικού τύπου επί ένα νδιορθωτικό συντελεστή. Ο διορθωτικός συντελεστής προκύπτει με διαίρεση του εκατοστιαίου ποσοστού της απόδοσης της εισαγόμενης ακατέργαστης ζάχαρης διά 92.
               2.   Για τα προϊόντα που αναφέρονται στο στοιχείο γ) του μέρους III του παραρτήματος I του κανονισμού (ΕΚ) αριθ. 1234/2007, η περιεκτικότητα σε σακχαρόζη, συμπεριλαμβανομένων άλλων σακχάρων εκφραζόμενων σε σακχαρόζη, προσδιορίζεται με την εφαρμογή της μεθόδου Lane και Eynon (μέθοδος αναγωγής χαλκού) στο ιμβερτοποιημένο σύμφωνα με τη μέθοδο Clerget-Herzfeld διάλυμα. Η συνολική περιεκτικότητα σε ζάχαρη που προσδιορίζεται κατ’ αυτόν τον τρόπο εκφράζεται σε σακχαρόζη, με πολλαπλασιασμό επί 0,95.
               Ωστόσο, η περιεκτικότητα σε σακχαρόζη, συμπεριλαμβανομένων άλλων σακχάρων εκφραζόμενων σε σακχαρόζη, των προϊόντων που περιέχουν λιγότερο από 85 % σακχαρόζη ή άλλα σάκχαρα που εκφράζονται σε σακχαρόζη και ιμβερτοσάκχαρο που εκφράζεται σε σακχαρόζη, προσδιορίζεται επί ξηρού. Η περιεκτικότητα σε ξηρά ουσία προσδιορίζεται βάσει της πυκνότητας του αραιωμένου σε αναλογία 1:1 κατά βάρος διαλύματος και, για τα στερεά προϊόντα, με ξήρανση. Η περιεκτικότητα σε ξηρά ουσία εκφράζεται σε σακχαρόζη με εφαρμογή μοναδιαίου συντελεστή.
               3.   Για τα προϊόντα που αναφέρονται στα στοιχεία δ) και ζ) του μέρους III του παραρτήματος I του κανονισμού (ΕΚ) αριθ. 1234/2007, η περιεκτικότητα σε ξηρά ουσία προσδιορίζεται σύμφωνα με την παράγραφο 2 δεύτερο εδάφιο του παρόντος άρθρου.
               4.   Για τα προϊόντα που αναφέρονται στο στοιχείο ε) του μέρους III του παραρτήματος I του κανονισμού (ΕΚ) αριθ. 1234/2007, η μετατροπή σε ισοδύναμο σακχαρόζης πραγματοποιείται με πολλαπλασιασμό της περιεκτικότητας σε ξηρά ουσία που προσδιορίζεται σύμφωνα με το δεύτερο εδάφιο της παραγράφου 2 του παρόντος άρθρου επί τον συντελεστή 1,9.».

               14)

               Το μέρος Γ του παραρτήματος αντικαθίσταται από το κείμενο του παραρτήματος του παρόντος κανονισμού.

         Άρθρο 2
   Διόρθωση του κανονισμού (ΕΚ) αριθ. 951/2006
   Στο άρθρο 12α, η παράγραφος 3 αντικαθίσταται από το ακόλουθο κείμενο:

      «3.   Η εγγύηση που αναφέρεται στην παράγραφο 1 αποδεσμεύεται σύμφωνα με το άρθρο 34 του κανονισμού (ΕΚ) αριθ. 376/2008 για την ποσότητα για την οποία ο αιτών έχει εκπληρώσει, κατά την έννοια του άρθρου 30 στοιχείο β) και του άρθρου 31 στοιχείο β) σημείο i) του εν λόγω κανονισμού, την υποχρέωση εξαγωγής που απορρέει από τα πιστοποιητικά που εκδόθηκαν σύμφωνα με το άρθρο 7δ του παρόντος κανονισμού.».

   Άρθρο 3
   Έναρξη ισχύος και εφαρμογής
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2012. Ωστόσο, το άρθρο 2 εφαρμόζεται από τις 26 Σεπτεμβρίου 2008.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Αυγούστου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 228 της 1.9.2009, σ. 3.

      (3)  ΕΕ L 178 της 1.7.2006, σ. 24.

      (4)  ΕΕ L 114 της 26.4.2008, σ. 3.

      (5)  ΕΕ L 145 της 29.6.1995, σ. 47.

      (6)  ΕΕ L 119 της 9.5.2007, σ. 7.

      (7)  ΕΕ L 256 της 7.9.1987, σ. 1.

      (8)  ΕΕ L 282 της 28.10.2011, σ. 1.

      (9)  ΕΕ L 251 της 19.9.2008, σ. 13.

      (10)  ΕΕ L 299 της 16.11.2007, σ. 1.

      (11)  ΕΕ L 114 της 26.4.2008, σ. 3.».

      (12)  ΕΕ L 171 της 6.7.2010, σ. 1.».

      (13)  ΕΕ L 228 της 1.9.2009, σ. 3.».

      ΠΑΡΑΡΤΗΜΑ

                     «Γ.

                     Ενδείξεις προβλεπόμενες στο άρθρο 7:

                                 —

                                 :

                                 στα βουλγαρικά

                                 :

                                 „Захар, която не се разглежда „извън квотата“ за износ без възстановяване“

                                 —

                                 :

                                 στα ισπανικά

                                 :

                                 “Azúcar no considerado ‘al margen de cuota’ para la exportación sin restitución”

                                 —

                                 :

                                 στα τσεχικά

                                 :

                                 „Cukr, který se nepovažuje za produkt »mimo rámec kvót«, pro vývoz bez náhrady.“

                                 —

                                 :

                                 στα δανικά

                                 :

                                 »Sukker, der ikke anses for at være »uden for kvote« til eksport uden restitution«

                                 —

                                 :

                                 στα γερμανικά

                                 :

                                 ‚Nicht als ‚Nichtquotenerzeugung‘ geltender Zucker für die Ausfuhr ohne Erstattung‘

                                 —

                                 :

                                 στα εσθονικά

                                 :

                                 „Kvoodivälisena mittekäsitatava suhkru eksportimiseks ilma toetuseta.”

                                 —

                                 :

                                 στα ελληνικά

                                 :

                                 “Ζάχαρη που δεν θεωρείται ‘εκτός ποσόστωσης’ προς εξαγωγή χωρίς επιστροφή.”

                                 —

                                 :

                                 στα αγγλικά

                                 :

                                 “Sugar not considered as ‘out-of-quota’ for export without refund.”

                                 —

                                 :

                                 στα γαλλικά

                                 :

                                 “Sucre non considéré ‘hors quota’ pour les exportations sans restitution.”

                                 —

                                 :

                                 στα ιταλικά

                                 :

                                 “Zucchero non considerato ‘fuori quota’ per le esportazioni senza restituzione”

                                 —

                                 :

                                 στα λετονικά

                                 :

                                 “Cukurs, kas nav uzskatāms par “ārpuskvotu” produkciju eksportam bez kompensācijas”,

                                 —

                                 :

                                 στα λιθουανικά

                                 :

                                 „Virškvotiniu nelaikomas cukrus eksportui be grąžinamosios išmokos“

                                 —

                                 :

                                 στα ουγγρικά

                                 :

                                 »A cukrot nem tekintik ’kvótán felülinek’ a visszatérítés nélküli kivitel tekintetében.«

                                 —

                                 :

                                 στα ολλανδικά

                                 :

                                 „Suiker die niet als „buiten het quotum geproduceerd” wordt beschouwd, bestemd voor uitvoer zonder restitutie.”

                                 —

                                 :

                                 στα πολωνικά

                                 :

                                 »Cukier niezaliczany do produktów ‘pozakwotowych’, przeznaczony na wywóz bez refundacji«

                                 —

                                 :

                                 στα πορτογαλικά

                                 :

                                 “Açúcar não considerado ‘extraquota’ para exportação sem restituição.”

                                 —

                                 :

                                 στα ρουμανικά

                                 :

                                 «Zahăr neconsiderat „peste cotă” pentru exporturile fără restituire».

                                 —

                                 :

                                 στα σλοβακικά

                                 :

                                 ‚Cukor, ktorý sa nepovažuje za »nad rámec kvóty« na vývoz bez náhrady‘,

                                 —

                                 :

                                 στα σλοβενικά

                                 :

                                 ‚Sladkor se ne šteje kot ‚izven kvote‘ za izvoz brez nadomestila.‘

                                 —

                                 :

                                 στα φινλανδικά

                                 :

                                 ”Tuetta vietävä sokeri, jota ei pidetä kiintiön ulkopuolisena”.

                                 —

                                 :

                                 στα σουηδικά

                                 :

                                 ’Socker som inte anses vara ’utomkvotsprodukter’ för export utan bidrag.’ »


title: Εκτελεστικός κανονισμός (ΕΕ) αριθ. 1261/2011 της Επιτροπής, της 2ας Δεκεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               3.12.2011

               EL

               Επίσημη Εφημερίδα της Ευρωπαϊκής Ένωσης

               L 320/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1261/2011 ΤΗΣ ΕΠΙΤΡΟΠΉΣ
   της 2ας Δεκεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 3 Δεκεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Δεκεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  58,8

                  IL

                  98,1

                  MA

                  39,1

                  MK

                  68,6

                  TN

                  143,0

                  TR

                  75,8

                  ZZ

                  80,6

                  0707 00 05

                  EG

                  193,3

                  TR

                  97,0

                  ZZ

                  145,2

                  0709 90 70

                  MA

                  31,4

                  TR

                  125,9

                  ZZ

                  78,7

                  0805 10 20

                  AR

                  36,9

                  BR

                  41,5

                  MA

                  56,6

                  UY

                  42,5

                  ZA

                  50,9

                  ZZ

                  45,7

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  HR

                  31,3

                  IL

                  78,6

                  JM

                  129,1

                  TR

                  88,8

                  UY

                  71,0

                  ZZ

                  79,8

                  0805 50 10

                  TR

                  56,9

                  ZZ

                  56,9

                  0808 10 80

                  CA

                  120,5

                  CL

                  90,0

                  CN

                  74,9

                  US

                  119,9

                  ZA

                  180,1

                  ZZ

                  117,1

                  0808 20 50

                  CN

                  59,0

                  TR

                  133,1

                  ZZ

                  96,1

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».